
„П Valacco” 


MIRCEA GELU ВОТА“ 


Ca notă generală a istoriei noastre din veacul al XVII-lea rămâne 
acea frumoasă şi trainică legătură ce s-a înjghebat pe teren bisericesc 
între românii ardeleni $1 între cei din Principate, încă din cursul veacului 
anterior, pentru a-şi primi, la 20 mai 1595, prin Tratatul încheiat între 
Mihai Viteazul si Sigismund Bathory, următoarea confirmare: „Toate 
bisericile româneşti din tara Mariei sale lui Sigismund Craiul vor fi sub 
judecata si despusul (sub jurisdictione vel dispositione) Mitropolitului 
din Târgovişte, după dreptul bisericesc si orânduiala țării aceleia”. 

Unitatea naţională pe care Mihai reuşise s-o realizeze doar o clipă, 
eliminând pentru prima dată barierele politice medievale care frag- 
mentau poporul român în trei formaţiuni statale diferite, a rămas să 
dăinuiască un secol întreg pe teren bisericesc. Faptul că domnitorul a 
avut înţelepciunea să intre în „Liga Sfântă”, adică în lupta antiotomană, 
i-a asigurat lui Mihai Viteazul o prezenţă activă în diplomația europeană. 
El începe să fie cunoscut şi apreciat din Spania până in Rusia moscovită, 
din Italia până în Scandinavia, iar literatura vremii începe să-l identifice 
cu numele poporului său. Pentru contemporani, „Il Valacco” avea un 
sens precis: era însuși Mihai Vodă”. 


Prof. Dr., Facultatea de Teologie Ortodoxă, Universitatea „Babeş-Bolyai” Cluj- 
Napoca, e-mail: butamircea@yahoo.com 

Nicolae Iorga, Stefan cel Mare si Mihai Viteazul ca intemeietori ai Bisericii românilor 
din Ardeal, p. 34, în loan Lupas, „Când începe istoria noastră politică?”, Rev. 
„Luceafărul”, anul XIII, nr. 9/1914, pp. 261-264. 

Reproducem o mărturie deosebit de sugestivă din veacul al XVII-lea: ,,... in suo 
Wallachus nomine, nomen ac memoriam mortalibus refricabat coelestis castrorum 
Dusci, Archangeli Michaélis...”, în Joannes Bisselius S.J., Aetatis nostrae gestorum 
eminentium Medulla historica, Ambergae, 1675, p. 97; vezi şi Al. Papiu Ilarian, 
Tesaurul de monumente istorice pentru Romania, p. 137, apud Adolf Armbruster, 

Graţie acestei împrejurări, a putut Biserica românească din Ardeal 
să fie susţinută de principi de peste munţi, precum Serban Cantacuzino 
(1640-1688), Constantin Brâncoveanul (1654-1714) ş.a. În gândul 
acestor slăviți voievozi trăia atât de vie şi puternică conștiința unităţii 
naționale, întruchipată prin Biserica Ortodoxă, încât, uitând că între 
Ardeal şi Tara Românească stau tinutuite anumite granite, ei privegheau 
soarta românilor ardeleni cu aceeaşi dragoste şi cu acelaşi simţ de datorie 
creştinească şi naţională ca şi pe a supuşilor de sub imediata lor stăpânire”. 

Dacă până la domnia lui Mihai Vodă conștiința unităţii neamului 
era efemeră, unirea personală a lui Mihai avea să creeze un precedent 
pe care orice încercare de unificare se putea rezema si de la care isi putea 
revendica legitimitatea. Din acest moment, conștiința unităţii neamului 
va deveni o permanență istorică, evidențiată prin două lupte majore din 
istoria românilor: eventul electoral din 1859 şi Proclamaţia din 1918. 

Уей vedea cât de multe lucruri convingătoare ne pot spune istoricii, 
pentru a înţelege cum lucrează Dumnezeu printr-un voievod, pe care 
evlavia populară încearcă să-l aşeze în rândul sfinților. 

Permiteti-mi să vă mai spun un lucru: nu este nicio îndoială ca 
Mihai Viteazul, ca şi alti voievozi ai nostri, ravnitori și luptători pentru 
credință, dăinuie în conștiința poporului, care nu îndoiește că viata 
cuvioasă și sfintenia nu se câştigă atât de uşor, ci cu lacrimi multe $1 
sudori grele. lată de ce nu ne mai rămâne decât să spunem: „Sfinte 


|” 


Mihai Voievod, roagă-te lui Hristos Dumnezeul pentru noi 


Bistrita, 22 noiembrie 2016 


Romanitatea românilor. Istoria unei idei, Editura Enciclopedică, Bucuresti, 2012, 
p. 123. 
3 loan Lupaș, ор. cit., p. 263. 


Cuvant de invatatura 


Domnule Academician Ioan-Aurel Pop, 
Rectorul Universităţii ,, Babeş-Bolyai” Cluj-Napoca, 
Parinte Presedinte al Senatului 
Universităţii „Babeş-Bolyai, loan Chirilă, 
D-le Prefect Ovidiu Frent, 

D-le Preşedinte al Consiliului Județean, Emil Radu Moldovan, 
D-le Director al Spitalului Judeţean de Urgenţă Bistriţa, 
Mircea Gelu Buta, 

Părinte Director al Bibliotecii Județene 
„George Coşbuc” Bistriţa-Năsăud, loan Pintea, 


Preacucernici părinţi si distinsă asistenţă, 


Cuvântul meu e mai mult de natură duhovnicească, pentru că 
suntem siguri de faptul că D-l Rector loan-Aurel Pop ne va limpezi 
aşa cum trebuie subiectul legat de Mihai Viteazul. Eu doar din punct de 
vedere duhovnicesc argumentez ceea ce se întâmplă astăzi. Apropiindu-se 
jubileul de 100 de ani de la Marea Unire și discutând cu inimosul director 
al Spitalului Judetean, D-1 Prof. Dr. Mircea Gelu Buta, dânsului i-a venit 
ideea că ar fi cazul să abordăm subiectul Mihai Viteazul într-un simpo- 
zion. De ce? Pentru că el este unul din simbolurile importante legate de 
unitatea neamului nostru, realizând-o pentru prima dată. Şi cum este 
dânsul stăruitor, am şi găsit această dată, când să abordăm, la Bistriţa, 
subiectul în cauză. Sigur că în subsidiar era şi un alt gând, dar care s-a 
pierdut de-a lungul anilor, pe care l-a abordat odinioară regretatul 
Mitropolit al Olteniei, Nestor Vornicescu, care era de părere că Mihai 
Viteazul ar trebui și canonizat. 

Dacă este vorba să evocăm personalitatea spirituală a lui Mihai 
Viteazul, ne vom folosi de câteva argumente: unul dintre ele l-am luat 


7 


ARHIVELE BISTRIȚEI e Anul II, Fasicula 1 – MIHAI VITEAZUL, APARATOR AL CREȘTINĂTĂȚII 


din cartea părintelui Niculae Șerbănescu, care efectiv se ocupă de Mihai 
Viteazul ca apărător al creștinismului şi ca personalitate militară marcantă 
a neamului nostru. În cartea pe care a scris-o, acesta pomeneşte de 
momentul cunoscut de istorici, când domnitorul Таги Românești din 
acea vreme, socotindu-l pe Mihai Viteazul un eventual rival al lui, a 
trimis oşteni să-l ia de la Craiova, să-l aducă la Bucuresti şi să-l închidă. 
Şi când veneau oștenii cu el pe actuala Cale a Victoriei, trecând pe lângă 
Biserica Albă, era zi de sărbătoare si în biserică era Liturghie. Părintele 
Șerbănescu relatează lucrul următor: „Era adus pentru a fi pedepsit 
ca unul ce umbla după domnie. Fiind prins, este adus la Bucuresti si, 
aici, trecând pe lângă Biserica Albă pe vremea Liturghiei, sufletul i 
se îndreptă plin de încredere către Dumnezeu, căutând la El ип reazem 
mai puternic decăt cel al oamenilor. Si Mihai s-a rugat armăşeilor 
să-l lase să asculte Sfânta Liturghie. Lăsându-l, a intrat în biserică şi, 
rugându-se, s-a făgăduit Sfântului Nicolae, fiind hramul bisericii, că 
de îl va mântui, să facă mănăstire în numele lui, precum а si facut’. 
Biserica Mihai Vodă, pe care a pomenit-o părintele Director loan Pintea, 
acest hram îl are, Sfântul Nicolae. 

Vă mărturisesc că, la începutul preoţiei mele, am fost păstor în 
Parohia Turda Fabrici, iar zona unde a fost martirizat Mihai Viteazul era 
în parohie. Unul dintre bătrânii dascăli, care odinioară fusese şi inspector 
şcolar judeţean, a preluat de la inaintasii Іш, după tradiția populară orală, 
relatarea că Mihai Viteazul atât de mult a citit Psaltirea în lungile lui 
campanii militare, încât o ştia pe dinafară. Un alt argument legat de viata 
spirituală a voievodului ni-l dă tot Niculae Șerbănescu: la un moment 
dat, pregătind campania de luptă împotriva turcilor, sigur că nu putea 
numai cu slabele lui puteri, astfel că s-e adresă împăratului care domnea 
atunci, când de la Praga, când de la Viena. Se adresă lui Rudolf şi îi 
argumentă că el ar fi putut duce zile bune dacă ar fi plătit tribut turcilor, 
dar dacă a ridicat palosul, a făcut-o pentru întreaga creştinătate. Repeta 
acest lucru într-o scrisoare pe care i-o adresă lui Potocki, starostele 
Cracoviei. Citesc din această scrisoare pe care ne-o redă în cartea lui 
părintele Niculae Șerbănescu: ,,As fi foarte bucuros ca si domniile 

voastre să fie împreună си noi, căci dacă veţi fi, această nădejde am, 
că păgânii vor fi sub picioarele si sub sabia creștinilor, iar dacă пи 
veți fi, socoteşte si domnia ta ca sunt foarte slab si învăluit, să nu dea 
Dumnezeu ca acei păgâni să învingă, căci se vor răspândi peste tot, 
căci eu n-am avut de la turci nicio greutate sau vreo nedreptate, dar 
ceea се am facut, toate le-am facut pentru credinţa creștinească, văzând 
eu în fiecare zi ce se întâmplă cu bietii creştini. M-am apucat sa ridic 
această mare greutate cu această tard săracă a noastră, ca să јас ип 
scut al întregii lumi creștine”. 

Nici astăzi lumea creştină nu stă prea bine şi poate că, dacă ar fi un 
Mihai, cu voce de tunet, i-ar mai face pe cei ce chivernisesc problemele 
publice astăzi, în Europa şi în toată lumea, să se gândească mai cu 
atenţie la binele oamenilor. Mihai vedea salvarea prin unitatea tuturor 
creştinilor împotriva rautatilor care veneau asupra noastră. 

Datorită faptului că ne apropiem de marele jubileu al Unirii, iar 
Mihai este simbolul unităţii noastre naţionale, tot ceea ce se leagă de 
numele lui ar trebui pus în valoare. 

Domnul Drăguţ, la a cărui înmormântare am participat, zicea că a 
pierit $1 biserica din Lujerdiu, după cum ne-a citit Părintele loan Pintea. 
Biserica din Lujerdiu n-a pierit, numai că este într-o stare deplorabilă. 
Acum, să mă folosesc de cuvintele lui Caragiale: fondurile Ministerului 
Culturii, pe care le dedică acestor monumente, „sunt sublime, dar lipsesc 
cu desăvârşire”. Adică biserica din Lujerdiu, dacă a rămas în picioare, 
ar trebui salvată, pentru că este un simbol. Sigur că oamenii de acolo 
au biserică nouă în sat şi nu sunt în stare să restaureze un monument 
istoric, dar cred că dacă şi-ar pune foarte serios problema cei ce sunt 
responsabili, ne-ar putea da o mână de ajutor, ca la marele jubileu, să 
o vedem restaurată, măcar pe aceea. Sunt multe alte monumente care 
aşteaptă să fie restaurate... 

În încheiere, doresc să mai adaug ceva, tot de natură emoțională. 
Nu au conștiința faptului că Mihai Viteazul ar fi sfânt călugării de la 
Mănăstirea Simonos Petras din Sfântul Munte, ctitorită în veacul al 
treisprezecelea de un cneaz sârb, care a ars şi a fost rezidită în veacul 

al XVI-lea de către Mihai Viteazul, însă apreciez corectitudinea celor 
ce conduc mănăstirea, pentru că şi în trapeza cea mare, şi în biserică 
l-au pictat pe Mihai Viteazul la loc de cinste, așa că au conștiința că 
este ctitorul mănăstirii lor. 

Oricum, noi îl felicităm pe D-l Director Mircea Gelu Buta că a 
organizat simpozionul de astăzi şi le mulțumim celor ce vă vor spune 
lucruri mai frumoase decât cele ce v-am spus eu, că ай venit astăzi 
aici și mulțumim gazdei noastre, asa cum am spus la început, D-lui 
Preşedinte al Consiliului Judeţean, care ne-a primit în această biblio- 
tecă minunată, ca să пе desfășurăm simpozionul. Bine v-am găsit! 


+ ANDREI 


Arhiepiscopul Vadului, Feleacului şi Clujului, 


Mitropolitul Clujului, Maramureşului şi Sălajului 

Mihai Viteazul si Transilvania 


IOAN-AUREL РОР“ 


1. Unitatea si identitatea romaneasca medievala 


Istoriografia romana, de-a lungul vremii, a legat intr-un fel sau 
altul scurta stapanire a lui Mihai Viteazul in Transilvania de unitatea 
românească. În anii din urmă, cum era si firesc până la un punct, s-a 
manifestat o reacţie istoriografică de negare a unității românești me- 
dievale, după cele aproape două decenii comuniste de exacerbare a 
sentimentului naţional. Orice manifestare oficială, înainte de 1989, se 
derula de pe pozițiile „permanenței, unității si continuității” românilor, 
cel puţin „de la Burebista încoace” sau „de două mii de ani”, ca şi cum 
antecesorii nu ar fi avut altceva în minte decât cum să construiască o 
Românie ideală și s-o transmită urmașilor. Mihai Viteazul a ocupat un 
loc central în această imagine contrafăcută a edificiului național, deoarece 
(ага asupra căreia domnise o clipă, pe la 1600, corespundea în linii mari 
cu România creată în epoca modernă. 

Totuși, despre unitatea medievală şi modernă timpurie a românilor 
şi chiar despre „principele unificator” Mihai Viteazul nu s-a scris doar 
sub comunism, ci cu mult înainte și nu numai de către autori români. 
Ba, la început, din secolul al XIII-lea până în secolul al XVI-lea, au fost 
aproape exclusiv străinii care s-au referit la această unitate și identitate 
românească, constatată de ei în mod concret şi relevată pentru ei chiar de 
către unii etnici români. Natural, au invocat-o şi românii înşişi, direct 
sau indirect, de la Ştefan cel Mare (cel care numea (ага românilor de 


* Toan-Aurel Pop, Acad. Prof. Univ. Dr., Rectorul Universităţii ,,Babes-Bolyai” 
Cluj-Napoca, e-mail: rector@ubbcluj.ro 

la sud de Carpaţi /’altra Valacchia, fiindcă prima (ага românească era 
pentru el chiar ţara lui, Moldova), Nicolaus Olahus, Grigore Ureche, 
Miron Costin, Constantin Cantacuzino Stolnicul sau Dimitrie Cantemir, 
până la reprezentanții Școlii Ardelene, la romantici şi neoromantici, 
la toți marii istorici şi oameni de cultură ai secolului al XX-lea. Un 
vajnic „apărător” al unităţii istorice româneşti a fost chiar Nicolae Iorga, 
cel mai important istoric român. Acesta explica, la începutul secolului 
al XX-lea, un sens al noțiunii de Таға Românească „pe care foarte 
multi l-au uitat și unii nu l-au înţeles niciodată”!: „În timpurile cele mai 
vechi, românii nu făceau nici o deosebire în ceea ce privește ținuturile 
pe care le locuiau; pentru dânşii, tot pământul locuit de români se chema 
Тага Românească. Тага Românească erau si Muntenia şi Moldova si 
Ardealul şi toate părțile care se întindeau până la Tisa chiar, toate 
locurile unde se găseau români. N-aveau câte un nume deosebit pentru 
deosebitele ţinuturi pe care le locuiau $1 toate se pierdeau pentru dânșii 
în acest cuvânt mare, covârșitor si foarte frumos de: Tara Românească”. 
Granițele de stat în Evul Mediu — considera marele istoric — au fost 
„de formaţiune feudală” și au însemnat „împărțirea Țării Românești 
în două domnii și, alături, o stăpânire străină”. Dimitrie Cantemir spunea 
cam același lucru în jurul anilor 1700, ca şi Şerban Papacostea, la finele 
secolului al XX-lea, când scria despre „aspiraţia latentă dacă nu chiar 
misiunea cuprinsă în denumirea asumată de Tara Românească, aceea 
anume de a reconstitui unitatea poporului al cărui nume îl purta’. 

În mai toate aceste referiri — foarte serios argumentate de către 
istorici profesioniști — unitatea politică românească, înfăptuită relativ 
târziu, a fost legată, într-un fel sau altul, de numele lui Mihai Viteazul. 
Acelaşi Nicolae Iorga, scria că, după 1600, „nici un român n-a mai 
putut gândi unirea fără uriaşa lui personalitate (a lui Mihai Viteazul — 


' Nicolae Іогва, Români si slavi. Români si unguri. Două conferinţe ale Institutului 
pentru studiul Europei Sud-Orientale, București, 1912, pp. 9-10. 

2 Idem, Ceva despre Ardealul românesc, Bucureşti, 1907, p. 1. 

3 Idem, Istoria Românilor, vol. II, Bucureşti, 1936, p. 295. 

* Serban Papacostea, Geneza statului în evul mediu românesc, Cluj-Napoca, 1988, p. 145. 

n. а.), fără palosul sau securea lui ridicată spre cerul dreptăţii, fara 
chipul său, de o curată și desăvârşită poezie tragică”. Apare tot mai 
clar, chiar si pentru cei neavizati, că verbul înflăcărat al marelui istoric 
invocat mai sus nu poate servi drept îndreptar absolut pentru căutătorii 
adevărului din trecut. Nicolae Iorga a trăit in epoca renasterii nationale 
românești, a înfăptuirii statului naţional unitar, a fost un protagonist 
al scenei politice de-atunci si a rămas profund marcat de timpul său. 
Aceeași observație este valabilă şi pentru multi alti specialiști de marcă, 
preocupaţi de unitatea istorică a românilor. Dar nu pentru toți $1 nu 
pentru autorii neromâni care au remarcat $i argumentat această unitate, 
latinitatea și chiar continuitatea de locuire a daco-romanilor şi românilor 
în spaţiul vechii Dacii. Cu alte cuvinte, în noianul de verbe înaripate 
şi de exagerări, trebuie să fie un nucleu de realitate, de adevăr, de la 
care s-a plecat. Acest nucleu nu poate şi nu trebuie obturat, pus între 
paranteze sau negat, cum se încearcă uneori, sub diferite pretexte, astăzi. 
Cei mai serioşi specialişti nici nu au făcut şi nu încearcă nici astăzi să 
facă acest lucru. 


2. Mihai Viteazul, 
Crestinatatea si Transilvania înainte de 1599 


Mai delicată rămâne chestiunea Іш Mihai Viteazul, principe al Ţării 
Româneşti (1593-1601), traitor la cumpăna unor secole și chiar epoci, 
atunci când istoricii simt că se manifesta „amurgul evului mediu” — după 
fericita expresie a lui Johan Huizinga — pe fondul preludiului lumii 
moderne. Se poate pune, fireşte, cu legitimitate, întrebarea referitoare la 
legătura lui Mihai Viteazul cu unitatea românilor, ca şi cea privitoare 
la relaţia principelui român cu Transilvania. Dacă întrebarea dintâi iese 
oarecum din cadrele lucrării de fata, dar are tangenţă incontestabilă 
cu ea, cea de-a doua este capitală, de aceea se va formula un răspuns la 
aceasta din urmă. Aceasta și pentru că istoricii maghiari, scriind 
despre Transilvania, nici nu menționează de multe ori numele lui Mihai 

Viteazul sau îl pomenesc vag, ca pe un aventurier straniu, eventual cu 
un anumit rol în așa-zisul „Război de 15 Ani” (1591-1606), în timp 
ce istoricii români — cei mai multi — insistă copios asupra stăpânirii 
transilvane a principelui român, asupra antecedentelor si, mai ales, 
asupra urmărilor acestui episod. 

Mai întâi, pentru a lămuri chestiunea, trebuie relevate faptele, iar 
acestea arată fără putință de tăgadă, legătura directă, indisolubilă dintre 
Mihai Viteazul şi istoria Transilvaniei, cel puţin între anii 1599 şi 1601, 
dacă nu chiar imediat după preluarea de către acesta a domniei Țării 
Românești, în 1593. În acel timp, domnea în Transilvania familia Bâthory, 
mai precis Sigismund Bathory (principe al țării în patru rânduri: 1581- 
1597; 1598-1599; 1601; 1601-1602), un personaj interesant, dar fără 
vocaţie de conducător, oscilând între cariera politică şi lumea monahală, 
influentabil, orgolios și dornic de mărire. Pe fondul crizei Imperiului 
Otoman, е! s-a încumetat să adere la Liga Sfântă, susţinută fervent de 
Habsburgi, care, dincolo de invocarea formală a idealului creştin, doreau 
să-şi lărgească posesiunile spre est şi sud-est şi să continue Contrareforma, 
mai exact întărirea catolicismului printre protestanți și printre ortodocși, 
după preceptele tridentine. La alianță au mai aderat Spania, Venetia, 
Statul Papal (iniţiatorul formal al tuturor alianțelor creştine), ducatele 
Mantova, Toscana si Ferrara, precum si Transilvania, Tara Românească 
şi Moldova. În februarie 1594, Sigismund Băthory a încheiat un tratat 
cu imperialii, în vederea luptei antiotomane, iar în august, același an, 
dieta este obligată de principe să aprobe desprinderea Transilvaniei 
din orbita Imperiului Otoman. De altfel, anumiţi emisari ai Sfântului 
Scaun soseau cam atunci în Transilvania şi Moldova, iar mai apoi în 
Tara Românească, pentru a le atrage în coaliția creştină. La 8 noiembrie 
1593, papa Clement al VIII-lea semnează mai multe breve către principii 
români, către cel transilvan, regele polon, căpitanul cazacilor, invitându-i 
pe toţi, printr-un text identic, să se alăture ligii, în contextul necesităţii 
luptei antiotomane. Documentul adresat principelui Ţării Românești 
conţine, totuși, un fragment inexistent în celelalte breve: „lar despre 
tine am auzit că esti un suflet mare, si despre poporul tău am aflat că 

sunteți descendenți din strămoși latini şi italici”, ceea ce presupune — 
adaugă Sfântul Părinte — ridicarea la nivelul gloriei pomenitilor inaintasi 
şi alăturarea la gruparea antiotomană”. În instrucţiunile date solului 
papal (croatul Alexandru Komulovic), papa сеге, textual, „să li se amin- 
tească (atât muntenilor, cât şi moldovenilor) de faptul că sunt o colonie 
de italieni” şi că trebuie să lupte de partea Ligii Sfinte, pentru a nu vărsa 
„sângele propriilor lor rude”. De altfel, din alte surse se ştie că Mihai 
Viteazul își îndemna oştenii „să se poarte vitejeşte, atât pentru cinstea 
lui Christos, pentru care se luptau, cât şi pentru mărirea națiunii lor şi 
a celei a romanilor, din care făceau mărturisire că descind” (per la gloria 
della loro natione et di que’ Romani, da cui facevano professione di 
discendere)". Cu alte cuvinte, unii români ştiau și se mândreau că se trag 
din romani, mobilizându-se la acţiune în numele originii lor ilustre, 
iar multi străini se foloseau de acest lucru, de sensibilitatea specială а 
românilor în legătură cu strămoşii lor. 

În paralel cu solii papali, acţiona și negustorul raguzan Giovanni 
Marini Poli, din partea împăratului romano-german Rudolf al II-lea. 
În august 1594, răspundea şi Moldova chemărilor occidentale, prin 
principele Aron Vodă Tiranul (1591-1592; 1592-1595), care se alia cu 
Habsburgii în lupta antiotomană. Mihai Viteazul îşi oferă şi el serviciile 
de partea Ligii, refuză porunca marelui vizir Sinan Paşa de a participa, 
alături de oastea turcească, la ocuparea Transilvaniei şi încearcă să isi 
coordoneze acțiunile cu cele ale Transilvaniei şi Moldovei, în vederea 
luptei antiotomane. Sigismund Bathory avea însă alte planuri în legătură 
cu Țările Române şi cu participarea acestora la Liga Creștină. În virtutea 
unor vechi şi caduce drepturi de suzeranitate ale suveranilor ungari 
asupra Таги Româneşti și Moldovei, ca $1 pentru a atrage exclusiv asupra 
sa gloria viitoarelor victorii antiotomane, principele transilvan voia ca 
participarea principilor români la Ligă să se facă prin mijlocirea sa, în 


5 Hurmuzaki, ШЛ, р. 175. 
6 Hurmuzaki, Ш/2, рр. 38-39. 
7 Hurmuzaki, Ш/2, рр. 529-530. 

cadrul unei confederaţii a Tarilor Române, pe fondul refacerii în folosul 
său a Daciei de odinioară. Ca urmare, în anii 1594-1595, Sigismund 
Bathory încheie înţelegeri cu domnii Moldovei si Țării Româneşti, 
care, cu voie sau fără voie, îi recunosc suzeranitatea. Astfel, colabo- 
rarea Moldovei şi Таги Românești în cadrul Ligii Sfinte se prefigura 
prin intermediul Transilvaniei. În acest context, încă din aprilie 1595, 
luând iluzia drept realitate, Sigismund se intitula într-un document, între 
altele, Dei gratia, Transilvaniae, Moldaviae, Valachiae Transalpinae... 
princeps. La scurt timp după emiterea acestui înscris, nemulţumit de 
alianța vasalică directă a lui Aron Vodă cu împăratul Rudolf al II-lea, 
principele transilvan l-a înlocuit pe pomenitul principe moldovean cu 
Ştefan Răzvan (mai-septembrie 1595), care recunoaște suzeranitatea 
patronului său. Faptul intra însă în contradicţie cu interesele Poloniei, al 
cărui cancelar, Jan Zamoyski, cultivând adversitatea fata de Habsburgi, 
l-a înlocuit în septembrie 1595 pe Stefan Răzvan cu Ieremia Movilă. 
Planurile principelui de la Alba-lulia vor fi greu de înfăptuit nu 
numai în legătură cu Moldova, ci mai ales în privinţa Таги Românești. 
Mihai Viteazul nu era dispus la prea multe compromisuri, desi la 10/20 
mai 1595, ierarhii și boierii săi au semnat la Alba-lulia un tratat care 
limita prerogativele domnului "Țării Românești, ajuns să fie un repre- 
zentant (vasal) al principelui Transilvaniei la Bucureşti. Principele Tran- 
silvaniei se angaja, în schimb, să acorde ajutor si ocrotire militară contra 
turcilor. Taxele locuitorilor Таги Românești şi veniturile voievodului 
acesteia urmau să fie fixate de către dieta Transilvaniei. Mihai Viteazul 
nu mai avea, practic, autoritate asupra propriilor boieri, nu-i mai putea 
condamna la moarte fără aprobarea lui Sigismund $1 nu putea încheia 
nici un tratat international fără învoirea acestuia. Clauzele care limitau 
suveranitatea voievodului român sunt nu numai opera principelui de la 
Alba-lulia, ci şi a grupului de boieri care nu agreau politica centralizatoare 
şi autoritară a lui Mihai Viteazul. Acesta nu s-a putut opune oficial și 
direct tratatului, fiindcă oştile otomane amenințau Tara Românească, iar 
colaborarea creştină în cadrul Ligii Sfinte era de importanţă capitală. 
Aplicarea acestui acord s-a făcut însă, până la urmă, în termenii voiti şi 

impuși de Mihai Viteazul, fără atingerea prerogativelor sale princiare de 
către Sigismund. În plus, o clauză ecleziastică a tratatului de la Alba- 
Iulia era de mare importanță pentru unitatea bisericească a românilor, 
în sensul că Mitropolia Ortodoxă a Transilvaniei era reasezata oficial sub 
jurisdicția Mitropoliei Таги Româneşti, cum se pomenise din vechime, 
de pe vremea lui Mircea cel Bătrân (1386-1418). Faptul acesta nu re- 
stabilea numai o tradiție, dar prefigura $1 politica viitoare a lui Mihai 
Viteazul, deopotrivă în plan confesional şi politic. În 1596, domnul de 
la Bucureşti obținea aprobarea de a întemeia pe dealul de lângă cetatea 
Albei, nu departe de palatul princiar, o mănăstire ortodoxă românească, 
cu monahi din Tara Românească şi Moldova. Ea va deveni sediul scau- 
nului mitropolitan al Transilvaniei. 

În prim-plan se afla însă pericolul otoman, confruntările directe cu 
Semiluna fiind iminente. Cu ajutoare din Transilvania şi Moldova, dar 
mai ales cu propriile forte din ţară şi cu mercenari din Balcani (sârbi, 
greci, bulgari, albanezi, vlahi), Mihai avea să obţină victorii strălucite, 
atât la nord, cât şi la sud de Dunăre. Oștile ardelene (în frunte cu Albert 
Kirâly, Moise Szekely sau Petre Huszâr) sunt pomenite în surse, alături 
de cele ale domnului român, în luptele cu turcii din anii 1594-1595. 
Prin victoriile obținute, Mihai a ferit Tara Românească de perspectiva 
ocupării sale de către Imperiul Otoman, i-a conservat statutul de largă 
autonomie, protejând şi țările, și popoarele creştine din jur și justificand 
astfel pe deplin idealurile pentru care fusese creată Liga Sfântă. Fireşte, 
Creștinătatea era demult percepută ca o sumă de entități politico-statale 
şi chiar de state naţionale, cu interese distincte şi adesea divergente, 
iar interesul naţional prima în raport cu idealul creștin general. Mihai 
Viteazul era un lider al timpului său și, ca şi Ștefan cel Mare în urmă 
cu peste un secol, exprima clar convingerea că tara sa era o „poartă а 
Crestinatatii”. În spiritul pragmatismului politic al Renașterii, prin- 
cipele român concepe salvarea Crestinatatii prin prisma ţării sale, pe 
care nu o poate vedea sacrificată sub varii pretexte. Era clar pentru 
cei lucizi că Valahia era atunci primejduită nu doar de otomani, ci $1 
de creştini: cealaltă ţară românească, Moldova, nu mai era un aliat după 

ce Polonia îl impusese la tron pe leremia Movilă și voia pace cu Poarta, 
chiar cu prețul supunerii; Sigismund Bathory voia să menţină Tara 
Românească în regim de vasalitate strictă şi să se laude în Europa cu 
victoriile lui Mihai; Polonia, ostilă Habsburgilor şi deci Ligii Creștine, 
visa să domine Moldova si Tara Românească, prin raporturi vasalice 
ori prin cucerire, sub pretextul fortificării ţării „mai bine la Dunăre 
decât la Liov”. Spre a obţine ajutoare de la vecinii poloni, Mihai a fost 
gata să se închine regelui de la Cracovia, dar nu a avut succes. Încon- 
jurat de aceste forţe şi interese ostile, principele român a fost obligat 
să găsească o soluţie convenabilă pentru sine şi, mai ales, pentru tara sa. 
Primul pas este făcut în legătură cu principele Transilvaniei, Sigismund 
Bâthory, a cărui suzeranitate este repudiată prin anii 1596-1597, odată 
cu eludarea şi apoi anularea tratatului de la Alba-lulia. Nu a fost foarte 
greu, mai ales că principele transilvan, indecis şi oscilant, înfrânt de 
turci la Keresztes (1596), părea tot mai înclinat să renunțe la tron. A 
şi făcut-o în 1597, puterea în Transilvania revenind comisarilor imperiali 
ai lui Rudolf al II-lea (1598) si soției sale, principesa Maria Cristierna 
(aprilie-august 1598). Ulterior, а revenit el însuși la tron (august 1598 — 
martie 1599). În martie 1599, ajunge să domnească la Alba-lulia car- 
dinalul Andrei Bathory, vărul lui Sigismund. Prelatul-principe, departe 
de a susţine lupta antiotomană, avea să se pună de acord cu Ieremia 
Movilă şi cu cancelarul polon Jan Zamoyski spre a-l înlătura de la domnie 
pe Mihai Viteazul, căruia avea să-i ceară chiar să părăsească (ага. 
Constient de timpuriu de aceste evoluţii, voievodul Țării Româneşti 
şi-a luat măsuri de prevedere, gândindu-se serios la sporirea autorităţii 
sale politico-militare şi teritoriale prin intervenţii ferme în Moldova 
şi Transilvania. Se pare că, la finele lui mai 1597, s-au purtat chiar 
tratative între Stefan Jósika (nobil transilvan de origine română), can- 
celarul lui Sigismund Bâthory, şi Mihai Viteazul, cu scopul ca principele 
transilvan să abdice în favoarea voievodului român, cu acordul secret 
al imperialilor. Nereușind în această întreprindere, domnul român a 
plănuit, în iunie 1597, să atace Moldova, împreună cu Sigismund Bâthory. 
Oastea română, ajutată de detașamentele ardelene comandate de Moise 


18 


IOAN-AUREL PoP e Mihai Viteazul si Transilvania 


Szekely, era pregătită la Buzău spre a trece in Moldova, unde Ieremia 
Movilă trebuia înlocuit cu „domnișorul Marcu” (nepotul lui Mihai, fiul 
principelui Petru Cercel). Dar si planul acesta a trebuit amânat, pe fondul 
complicării raporturilor internaționale. Mihai a înţeles că avea nevoie 
de un înalt patronaj, de o forță redutabilă folosită drept scut, în vederea 
sporirii autorității sale, a creării unei stăpâniri puternice şi a înfruntării 
Imperiului Otoman. După reglementarea raporturilor cu acest din 
urmă inamic, graţie mijlocirii ambasadorului englez Edward Barton 
şi patriarhului Meletie Pigas, Mihai și-a îndreptat atenția în secret, 
încă din 1597, spre imperiali. În octombrie 1597, sosea la Târgovişte 
Giovanni Marini Poli, solul împăratului Rudolf al II-lea, spre a trata 
cu Mihai chestiunea ajutoarelor de care era nevoie. Ceva mai târziu, în 
iunie 1598, s-a încheiat la Târgovişte un tratat între împăratul Rudolf 
al II-lea şi Mihai Viteazul, pe linia vechilor raporturi de vasalitate, ținând 
seamă şi de calitatea de rege al Ungariei pe care o avea suveranul de 
la Praga. Documentul prevedea: sprijinul ,,majestatii sale imperiale” 
dat lui Mihai pentru lupta antiotomană si apărarea Таги Românești; 
garantarea domniei ereditare a familiei lui Mihai in Tara Românească; 
returnarea fugarilor trădători plecați din Tara Românească în Transilvania 
51 Ungaria; libertatea comerțului negustorilor munteni în Transilvania 
şi a celor ardeleni în Tara Românească; garantarea libertăţii religioase; 
cârmuirea țării fără nici un amestec din afară etc. Prin urmare, suze- 
ranitatea otomană asupra Ţării Românești era înlocuită cu „ocrotirea” 
împăratului creştin, prin garantarea autonomiei, a legilor şi instituțiilor 
țării. În septembrie-octombrie 1598, domnul de la Bucureşti, adevărat 
exponent al „Republicii Creştine” şi al împăratului, a susținut cea mai 
puternică şi mai de succes campanie a sa la sud de Dunăre, vizând alun- 
garea turcilor din Balcani cu ajutorul popoarelor creştine din regiune. 
Era văzut de multi contemporani drept un eliberator al Constantinopo- 
lului, demn de a sta pe tronul împăraților bizantini. 

Revenit in tara, după ce inaintase până la Sofia, Mihai Viteazul a 
avut de înfruntat noi rivalități şi pericole. Deși a acceptat să depună 
jurământ de credinţă şi faţă de Andrei Bathory (iunie 1599), și-a dat 

seama că nu putea evita ostilitatea liderilor Poloniei 61 Moldovei, care 
unelteau la Poartă pentru înlocuirea domnului român şi nici pe cea a 
unei grupări boiereşti interne, nemultumite de politica acestuia. Aceşti 
boieri munteni nemulțumiți, situați de partea Movilestilor, voiau ca Tara 
Românească „să Не la un loc şi în unire cu Tara Moldovei..., căci suntem 
toți de o limbă şi de o lege şi în vremurile de odinioară domnul moldo- 
vean ajungea domn muntean și domnul muntean, domn moldovean”. 
Se vede aici o conștiință naţională de sorginte medievală, care serveşte 
drept motivație a unităţii, bazate pe limba şi credința comune românilor 
din Tara Românească şi Moldova. Alte mărturii arată că în aceasta uni- 
tate erau incluşi şi românii din Transilvania. Se mai ştie clar că Mihai 
Viteazul era conștient de această realitate şi că s-a folosit de ea în acti- 
unile sale. 


3. Stăpânirea asupra Transilvaniei (1599-1601) 


Deocamdată, principele român considera că soluţia de ieșire din 
situaţia grea în care se afla era atacarea și ocuparea Transilvaniei. Încă 
din iulie-august 1599, domnul făcea cunoscut împăratului Rudolf al 
II-lea că „va încerca ceva în Transilvania $1 în curând va afla veşti bune, 
chiar de-ar fi să-și lase capul şi viața”. Nu a cerut aprobarea nimănui 
pentru planul său îndrăzneţ, ci l-a motivat în conformitate cu interesele 
fiecărui factor de putere: pe otomani i-a convins că nu le va fi ştirbită 
autoritatea, iar pe imperiali că acţiunea se face în numele ideii creştine 
şi a supunerii fata de suveranul romano-german. De fapt, Mihai nu făcea 
decât să-și urmeze propriile scopuri, în cadrul intern și internațional 
existent. În planul intern al Transilvaniei, voievodul a ținut seamă de 
compoziția etnică şi confesională а ţării, s-a folosit de poziţia națiunilor 
oficiale, de nemulţumirile secuilor și ale unor nobili fata de Bathoresti, 
de simpatia unora dintre sași față de Habsburgi, dar mai ales de în- 


8 Hurmuzaki, supl. II/1, pp. 487-488. 
9 Hurmuzaki, XII, р. 441. 

crederea românilor transilvăneni — care alcătuiau majoritatea locuitorilor 
țării — în românii de la sud de Carpaţi $1 în principele „de națiunea lor”. 

Ca urmare, în octombrie 1599, două osti ale Ţării Româneşti, una 
pe Valea Buzăului, condusă de domnul însuși, şi alta pe Valea Oltului, 
condusă de fraţii Buzești, Baba Novac şi banul Udrea, înaintează spre 
Transilvania, se unesc la Tălmaciu (lângă Sibiu) şi îl înfruntă cu suc- 
ces pe Andrei Bathory la Șelimbăr, în 28 octombrie 1599. Principele- 
cardinal fuge de pe câmpul de luptă, spre Moldova şi Polonia, dar este 
prins şi ucis de secui. La 1 noiembrie, Mihai intra în Alba-lulia, unde, 
în curând (la 18 noiembrie), era proclamat principe al Transilvaniei. 
Nobilimea, în general, s-a supus învingătorului și i-a depus jurământ 
de credință. De altfel, sursele spun că, după convocarea dietei din 20- 
28 noiembrie, Mihai a pus stările să jure credinţă împăratului, apoi 
lui însuși şi apoi fiului său. Din Transilvania, în mai 1600, oastea lui 
Mihai a trecut munţii în Moldova, care s-a închinat noului stăpân în 
circa trei săptămâni. leremia Movilă a părăsit tronul şi s-a refugiat la 
Hotin. De la 6 iunie 1600 şi până în decembrie 1600 (la plecarea spre 
Viena), Mihai Viteazul s-a intitulat „din mila lui Dumnezeu, domn al 
Таги Româneşti, al Ardealului și a toată Tara Moldovei”. Primul docu- 
ment cu această intitulatie a fost emis la Iasi, la 27 mai/6 iunie 1600, 
iar altele apoi la Alba-Iulia. 

Revenit în Transilvania, principele găsește o situaţie încordată. Stările 
sau naţiunile, mai ales nobilimea (maghiarii), erau tot mai iritate si ne- 
multumite de efortul pretins pentru întreținerea ostirii de mercenari, de 
disconfortul creat prin comportamentul oștenilor lui Mihai, incartiruiti 
prin orașele $1 cetăţile țării, de campania din Moldova, de nesupunerea 
iobagilor fata de stăpânii lor, de boierii munteni şi olteni care ocupaseră 
anumite demnități, de orientarea prohabsburgică şi antiotomană a voie- 
vodului român, de planurile voievodului de continuare a luptelor contra 
Porții etc. Deocamdată însă, în iunie-iulie 1600, aceste nemulțumiri 
mocneau doar. Mihai avea întreaga putere, augmentată de succesul din 
Moldova $1 se bucura de încrederea împăratului. Totuşi, la 1 septembrie 
1600, nobilii au refuzat să participe la dieta convocată de Mihai, s-au 

răzvrătit si l-au proclamat drept conducător al lor pe Stefan Csaki. Lor 
li se va alătura şi Giorgio Basta, comandantul trupelor imperiale, care 
obţine o victorie contra principelui român la Mirăslău, în 18 septembrie 
1600. Paradoxal, la 12 septembrie 1600, împăratul Rudolf îi acordase 
domnului român guvernarea Transilvaniei, pe viata, cu drept ereditar. 
Actul nu a mai avut importanță, după Mirăslău. În același timp cu 
evenimentele din Transilvania, oastea polonă pătrunde în Moldova, îl 
repune pe tron pe Ieremia Movilă şi înaintează spre Tara Românească. 
Mihai trece la sud de Carpaţi, încearcă să-i oprească pe polonezi la Bucov 
şi Curtea de Arges (în octombrie-noiembrie 1600), dar fără succes. 
Simion Movilă, fratele lui Ieremia, ajunge pentru scurt timp voievod 
al Таги Românești. Aflat în această situație dificilă, Mihai ia drumul 
Vienei şi apoi al Pragăi, pentru a obţine sprijinul împăratului. După o 
lungă aşteptare si după ce nobilimea transilvană îl trădase şi pe împă- 
ratul Rudolf al II-lea, acesta din urmă îi acordă sprijin principelui român, 
punând condiţia ca el să colaboreze cu generalul Basta. În mai 1601, 
cei doi primesc misiunea de recuperare a Transilvaniei, unde revenise 
la tron Sigismund Bathory, la a treia domnie (februarie—august 1601). 
În iunie, boierii din Tara Românească l-au alungat de la domnie pe 
Simion Movilă, invitându-l pe Mihai, prin mijlocirea unei solii, sa-și 
reia tronul. La 3 august, forțele unite ale lui Mihai Viteazul și Giorgio 
Basta înfrâng oastea lui Sigismund Bâthory la Guruslău (lângă Zalău). 
Peste 16 zile, domnul român, care era din nou stăpân al Transilvaniei şi 
al Ţării Româneşti, a fost asasinat, din ordinul lui Basta, pe Câmpul 
Turzii (la marginea oraşului Turda). Aceasta este, în linii mari, cariera 
meteorică a lui Mihai Viteazul între anii 1599 şi 1601. 


4. Între „locţiitor imperial” şi „crai”: 
titlul şi autoritatea lui Mihai Viteazul în Transilvania 


Evident, se poate pune problema calității deținute de domnul român 
şi a felului în care acesta a guvernat Transilvania, cu întreruperi, în 

intervalul 1599-1601. Ca lider al Transilvaniei, Mihai s-a aflat în două 
ipostaze distincte, una internă, fata boierii săi, de stările sau grupurile 
privilegiate (naţiunile) ale țării si alta externă, mai ales fata de im- 
periali. Formal, în corespondenţa cu împăratul Rudolf şi cu oamenii 
acestuia, s-a declarat constant consiliarius şi locumtenens al suveranului 
romano-german, în timp ce în interior s-a purtat el însuși ca un suveran. 
Faptul se vede din măsurile luate, din rapoartele diplomaților si din 
documentele interne, multe în limba română, în care se intitulează 
„din mila lui Dumnezeu, domn al Ţării Ardealului”. 

Prima ipostază a lui Mihai este deplin explicabilă, prin poziţia internă 
şi internaţională fragilă pe care o avea. De aceea, încă la 4 noiembrie 
1599, el scria din Alba-Iulia împăratului că a cucerit Transilvania „cu 
fierul”, îndemnat de Casa de Austria și pentru aceasta, răzbunând jig- 
nirile aduse de transilvăneni şi de „craii” lor „Măriei Tale şi întregii Case 
de Austria”. Era important si pentru stările ostile ale Transilvaniei, 
mai ales pentru nobilime şi pentru saşi, ca Mihai să apară drept expo- 
nent al împăratului creștin. Diplomatii vremii spun însă că liderul român 
tinea să fie numit ,,Alteta” și „Principe” si că nu plănuia să predea tara 
împăratului. În cancelaria Ţării Românești, Mihai era considerat si 
numit „domn al Таги Ardealului” ori „domn a toată Tara Ardealului” 
sau chiar „mare crai al întregului Ardeal”, deoarece luase tara cu sabia, 
cu forte proprii, pentru sine şi urmașii săi. „Letopiseţul brancovicesc” 
îl numeşte „regele Mihai”, iar Radu Mihnea scrie într-un document din 
1614 că „răposatul Mihail Voievod... a stat domnia lui crai în scaunul 
Belgradului şi a întregii Tari a Ardealului”! Titlul де „domn” exprima, 
în concepţia românească, puterea supremă în interior şi pare să vină 
din tradiţia Imperiului Roman târziu (epoca dominatului). Pentru unii 
conducători din exterior se foloseau şi titlurile de „împărat” şi „crai”. 
Mihai devenise acum și „crai” nu numai fiindcă principii Transilvaniei 


'0 Mihai Viteazul în conștiința europeană, coord. І. Ardeleanu si alţii, vol. П, Bucuresti, 
1983, p. 178. 

11 Constantin Rezachevici, Prima unire a conducerii celor trei Tari Române de către 
Mihai Viteazul, Bucureşti, 2000, p. 13. 

aveau un prestigiu ridicat, ci şi deoarece unii principi ardeleni își 
asumaseră calitatea de regi ai Ungariei sau de moștenitori ai regatului 
destrămat în 1526-1541. În mintea lui Mihai, cele două ipostaze (de 
om al împăratului si de principe al Transilvaniei) nu se excludeau, ci 
erau complementare. Se vede acest lucru din tratativele cu împăratul 
şi exponentii curții imperiale. Într-un act din ianuarie 16007, redactat în 
româneşte cu chirilice, domnul român „pohteşte” următoarele: 1) deoarece 
a scos singur Ardealul („lepădat de supt curuna Țării Unguresti” de 
74 de ani) de sub turci si l-a închinat „cinstitului împărat”, vrea ca acesta, 
pentru această slujbă, „să-i lase Tara Românească şi Tara Ardealului 
sa-i fie de moşie ІШ și cine se va tinea den feciorii lui, să le fie de moşie”; 
2) hotarele Transilvaniei cu ,,Tara Ungurească” să fie cele de pe vremea 
împăratului Maximilian al II-lea (1564-1576) şi ale „craiului” loan 
Sigismund (1540-1551; 1556-1571), ceea ce însemna restituirea Oradei 
cu ţinutul Bihorului, a Hustului cu ţinutul Maramureșului, a ținuturilor 
Crasnei, Solnocului, Zarandului, Băii Mari cu Baia de Sus (Baia Sprie) 
51 a altora; 3) să aibă, aidoma principilor Transilvaniei, dreptul de a 
dărui sate şi ocine cui va dori şi 4) să aibă drept suprem de judecată 
(să nu-și caute nimeni lege în altă tara); 5) împăratul să sprijine mereu 
armata lui Mihai, fiindcă „Ardealul şi Tara Rumânească” sunt extrem 
de importante; „tot norocul Crestinatatii iaste aruncat pre aceaste 2 
tari, carele sântu baştele ce se cheamă strejile de apărătură a toată 
Creştinătatea”; mai spune domnul român că dacă „ară apuca turcul 
aceaste 2 tari, ară fi pieire a toată Creştinătatea”; să primească moşii 
şi venituri în Tara Ungurească, în caz că turcii ar dobândi cele 2 tari; 
6) să fie răscumpărat dacă ar cădea în robie; 7) să aibă de la împărat 
acelaşi titlu de domnie în Transilvania pe care 1-а avut Sigismund 
Bathory; 8) când se vor elibera de sub turci acele ţinuturi care aparti- 
nuseră odinioară Ţării Româneşti si Transilvaniei, ele să fie redate 


2 Documente si însemnări românești din secolul al XVI-lea, text stabilit şi note de 
Gheorghe Chivu, Magdalena Georgescu, Magdalena Ioniţă, Alexandru Mareş şi 
Alexandra Roman-Moraru, introducere de Alexandru Mares, Bucuresti, 1979, pp. 
132-133. 

acestor două tari. Cum se vede, Mihai Viteazul avea intenţii serioase 
de a guverna Transilvania (cum guverna şi Tara Românească), dupa 
tipicul celorlalți principi, cu titlurile şi cu teritoriile deţinute de aceștia. 
Important este şi faptul că domnul român nu a aşteptat aprobarea împă- 
ratului pentru aceste cereri, ci a condus ţara ca un principe suveran. 
De altfel, încă din martie 1600, trimisul neoficial al regelui Poloniei 
consemna, după tratative, dorinţa lui Mihai de a primi Tara Moldovei 
de la suveranul polon, dar nu numai atât: „Muntenia, Moldova si Tara 
Transilvaniei le va da Măria Sa regele (Mihai Viteazul) fiului său, 
Nicolae, și urmaşilor săi de viţă bărbătească”!5. Prin urmare, și regele 
Poloniei era pus devreme la curent cu intenţiile lui Mihai de a con- 
duce cele trei tari cu autoritate regală, după principiul ereditar pe linie 
masculină. 


5. Măsuri de continuitate 


Situaţia găsită însă de Mihai în Transilvania era foarte complicată, 
iar (ага era greu de guvernat: o nobilime ostilă, care s-a supus învingă- 
torului de la Șelimbăr doar de frică, față în fata cu o țărănime răzvrătită, 
ridicată contra nobililor; sprijinul saşilor era echivoc $1 venea sporadic, 
doar іп măsura în care Mihai părea să fie omul împăratului si repre- 
zenta autoritatea; alăturarea secuilor era reală, deși venea nu atât din 
loialitatea sinceră față de domnul român, cât din ură contra Bathorestilor. 
Domnul, cel mai mare feudal al Ţării Româneşti, nu avea cum să gu- 
verneze cu țăranii — în mare parte români — care nici nu voiau, nici nu 
puteau acest lucru. Lumea țărănească, ca peste tot atunci, era în afara 
stărilor, adică nu făcea parte din (ага legală și dintre factorii de putere. 
Încă era vremea supunerii, ierarhiei şi elitei legale și nu a libertăţii, ega- 
litatii şi democraţiei, care aveau să câştige teren abia peste vreo două 
secole şi numai în anumite tari. Prin urmare, Mihai a fost obligat să 


15 С. Rezachevici, ор. cit., р. 26. 

se sprijine pe rânduielile și instituţiile țării. A căutat să colaboreze, să 
conlucreze bine cu stările sau naţiunile politice, în special cu nobilimea 
maghiară (factorul prim de putere), cu religiile recepte, cu acel consiliu 
al principelui, cu dieta, cu comitatele, scaunele, districtele şi cetățile 
ţării. A recunoscut imediat obiceiurile consacrate, confesiunile recu- 
noscute, limba oficială (latina) şi cele uzitate de stări (maghiara sau 
germana). A convocat patru diete, două la Alba-Iulia, una la Brasov si 
alta la Sebeş. Cea din urmă, chemată la 1 septembrie 1600, nu s-a 
mai ținut, deoarece nobilimea răzvrătită s-a adunat la Turda, pentru 
pregătirea confruntării. Dietele, ca adunări ale stărilor, reprezentau țara 
legală, adică națiunile oficiale si religiile recepte, mai putin românii $1 
confesiunea lor „schismatică”. Stările au avut de la început (din secolul 
al XIII-lea) şi o anumită componentă etnică, accentuată treptat, mai 
ales în secolul al XVI-lea. De exemplu, „națiunea nobililor” era numită 
acum tot mai des „națiunea ungară”. Natural, după o asemenea tradiţie, 
era cel putin ciudat ca actele dietale să trebuiască a fi confirmate de un 
„principe valah”, adică de un personaj de același neam cu dispretuitii 
supuşi români transilvani. Totuși, de nevoie, stările s-au aflat în situaţia 
de a se supune un timp lui Mihai, care guverna în calitate de principe 
51 acționa în numele împăratului. Se ştie că în timpul dietelor din 20- 
28 noiembrie 1599 (la Alba-lulia), din 12-15 martie 1600 (la Braşov) 
51 din 20-27 iulie 1600 (la Alba-lulia), voievodul a ascultat cu răbdare 
plângerile nobilimii în legătură cu „răutăţile” țăranilor şi, mai ales pentru 
a asigura susţinerea oștirii şi ordinea, a aprobat măsurile de supunere si 
pedepsire la adresa iobagilor. Au fost păstraţi în funcții $1 in stapanirile 
lor toţi acei nobili care au recunoscut noua stare de lucruri. Cu alte 
cuvinte, nobilimea şi-a menţinut în linii mari privilegiile. De asemenea, 
la 3 noiembrie 1599, domnul a înnoit vechile privilegii ale secuilor 
(încălcate grav de Bathoresti) şi le-a lărgit ulterior. Au fost confirmate 
51 ,,libertatile” saşilor, mai întâi ale Brașovului si Bistriţei, apoi ale 
Sibiului şi întregii săsimi. Toate acestea erau măsuri de continuitate, 
în spiritul înţelegerii cu stările, al colaborării cu acei factori care aveau 
de secole puterea în Transilvania. 

6. Măsuri noi, 
legate de români și în favoarea românilor 


Totuşi, sub Mihai Viteazul au fost luate şi alte măsuri, deosebite, 
cum nu mai luase nimeni anterior în Transilvania, fapt remarcat imediat 
de contemporani şi apoi de urmaşi. Aceste măsuri sui generis au tulburat 
grav ordinea veche, medievală, ce părea imuabilă, scoțând la suprafață 
sentimente şi atitudini mocnite, unele tipice pentru mentalitatea modernă. 
Întâi de toate, pe fondul colaborării cu stările şi cu vechile instituţii, 
domnul român a înţeles să guverneze Transilvania și cu ajutorul româ- 
nilor (localnici sau veniţi în suita sa din Țara Românească). De aceea, 
a introdus în consiliul princiar $1 în dietă boieri de la sud de Carpaţi $1 
a numit o serie de dregători români la nivel local. Unele funcții înalte 
erau comune pentru Transilvania și Tara Românească. Așa, Teodosie 
Rudeanu ajunge logofăt (cancelar) pentru ambele tari, Mihalcea Caragea 
era „ban al Ţării Românești” și „însărcinat cu puteri depline pe lângă 
staturile şi ordinele Transilvaniei”. S-au bucurat de ranguri și onoruri 
în Transilvania postelnicul Preda Buzescu, marele stolnic Stoichiţă din 
Strâmba, Petre Grigorovici Armeanul, armasul Sava, postelnicul Duma, 
spătarul Tudor, vistierul Bărcan și alţii. În fruntea celor mai importante 
cetăți, au fost puşi pârcălabi (castelani) dintre oamenii domnului român, 
anume Aga Lecca, la Gherla şi la Chioar, banul Mihalcea la Ocna 
Mureș, căpitanul Farcas la Făgăraș, stolnicul Constantin la Gurghiu. 
Jude al Clujului a fost numit Andrei Stăncel. Unii dintre aceștia, ca şi 
nobilii ardeleni fideli, au fost răsplătiți cu generoase danii de moşii în 
Transilvania. Mulţi români din Transilvania, cum au fost boierii făgă- 
raseni sau nobilii din Caransebeş, s-au bucurat de grija domnului. 
Mihai însuşi avea stăpâniri în Transilvania, graţie legăturilor vechi cu 
Sigismund Bathory, în urma victoriilor contra turcilor din 1594 $1 a 
tratatului de vasalitate de la Alba-Iulia, din mai 1595. Astfel, începând 
cu 1596, domnul român avea cinci sate în comitatul Solnoc-Dăbâca, 
pe Valea Lujerdiului şi a Lonei, satul Mănărade (lângă Blaj), precum 

şi satul şi castelul Buia (de la sud de Mediaş), de care ţineau cam 30 de 
alte sate. După preluarea stăpânirii Transilvaniei, Mihai va stăpâni cea 
mai mare parte a domeniului princiar şi mai ales Tara Făgărașului, pe care 
о reclamase şi în anii anteriori drept moșie dreaptă a domnilor munteni. 

În afară de acestea, domnul а emis porunci si a pus să se facă do- 
cumente şi acte în limba română, alături de limbile consacrate, cum s-a 
văzut. Chiar „Catastihul Ţării Ardealului de pre judeate şi vamile $1 
ocnele”, datat la 12 noiembrie 1599, a fost alcătuit în româneşte, utili- 
тапа denumiri românești pentru toponime şi folosind numele de „judeţe” 
pentru comitate şi alte diviziuni locale. Nobilimea protestează în dieta 
din 20-27 iulie 1600, de la Alba-Iulia, împotriva folosirii limbii române 
(şi slavone) în actele oficiale şi decide ca cei care „ar mai umbla pe la 
nobili cu astfel de scrisori românești” să fie prinși și trimişi la principe 
împreună cu scrisorile. Ceea ce este destul de ciudat, fiindcă tocmai 
principele, boierii 61 dregătorii săi din Transilvania foloseau limba 
română şi au continuat s-o folosească în corespondenţa cu juzii şi con- 
siliile oraşelor, în actele de hotărnicire, de danie, in chitante etc. În 
asemenea acte, Mihai se intitulează „domn, din mila lui Dumnezeu, a 
toată Tara Ardealului” si se manifestă ca un suveran, lăsând la o parte 
intenționat orice semn de dependenţă. Stările simt marile diferențe 
fata de trecut şi se plâng mereu (în cadrul dietelor sau altminteri) prin- 
cipelui că iobagii și slugile fug în oștile „Măriei Tale”, că mercenarii 
„pradă şi strică” satele, că boierii români judecă pricini în Ardeal, că 
multi șerbi din comitate au fugit între secui şi saşi, că unii preoți români 
se recăsătoreau în anumite împrejurări, că recunoaşterea de către „Măria 
Ta” a funcţiei de voievod al ţiganilor venea contra deciziei unei diete 
mai vechi etc. În formulele dietale, nobilimea era aparent respectuoasă 
şi umilă fata de Mihai Viteazul, dar, în fond, era orgolioasă şi semeata, 
fata de un principe sui generis, din neamul supuşilor, dar vorbind în 
numele împăratului, în numele Europei creștine. Mihai a poruncit 
mereu stărilor, după tipicul autocrat al domniei de tip bizantin, a fost 
adesea necruţător, a confiscat moșii și a pronunțat pedepse capitale 
etc., dar a fost silit şi să colaboreze, să cedeze, uneori, ori să dea impresia 

că cedează, spre a-şi putea îndeplini planurile, mai ales cele militare 
antiotomane $1 cele legate de soarta românilor transilvani. 

Principele s-a ocupat destul de insistent şi de biserica românilor 
din Transilvania, după ce – cum s-a menţionat — a reşezat-o, conform 
tradiţiei, sub oblăduirea Mitropoliei Ţării Româneşti. În aprilie 1600, 
în fruntea bisericii transilvane se afla un ierarh cu numele de loan de 
Prislop, care purta titlul de „arhiepiscop şi mitropolit al Bălgradului, 
Vadului, Silvasului, Făgărașului şi Maramureșului”, reunind, se pare, 
sub autoritatea sa toate episcopiile ortodoxe româneşti din Transilvania. 
Mihai a fost şi ctitor al unor biserici din zona intracarpatică, la Lujerdiu 
(lângă Cluj), la Rameti (în Munţii Apuseni), la Făgăraș, în Scheii Bra- 
şovului sau la Ocna Sibiului, unde chipul său apare pictat în tabloul 
votiv; el a dăruit aceste lăcaşuri de cult cu moşii, venituri şi odoare de 
pret. Dar domnul s-a ocupat și de persoana preoților români (ortodocși), 
remarcând și fiind atentionat că aceştia erau singurii slujitori ai Domnului 
care purtau sarcini servile (iobagesti) în Transilvania. De aceea, el a 
cerut dietei din iulie 1600 să îndrepte acest abuz, iar dieta s-a văzut 
obligată să se conformeze: „În ceea ce priveşte a doua dorință a Măriei 
Tale, ca persoanele preoţilor români să nu poată fi silite de nimeni la 
robotă, am respectat și în această privinţă dorința Măriei Tale şi am 
hotărât ca preoții români să fie scutiți pretutindeni, în persoana lor, de 
astfel de slujbe”!* 
români, dar era un important act pe calea emancipării şi a ridicării lor 


. Nu era tocmai o eliberare din iobăgie a preoţilor 


la egalitate cu preoţii confesiunilor recepte. Grija fata de biserica româ- 
nească s-a manifestat $1 prin numirea altor ierarhi, la Vad sau la Muncaci 
(azi Mukacevo, în Ucraina), prin aducerea din Tara Românească а 
unor preoţi, ca acel Neagoslav, din Târgul de Floci, aşezat în Şcheii 
Braşovului. De asemenea, Serghie, egumen de Tismana, colaborator 
al principelui român, era numit episcop de Muncaci, sufragan al pome- 
nitului mitropolit loan de Prislop. 


14 Toachim Crăciun, Dietele Transilvaniei ţinute sub domnia lui Mihai Viteazul 
(1599-1600), extras din „Anuarul Institutului de Istorie Naţională Cluj”, VII, 
1936-1938, p. 21. 

Politica ecleziastică a lui Mihai Viteazul în Transilvania nu i-a 
vizat exclusiv pe români și s-a desfășurat într-un cadru central-sud-est 
european mai larg, pe fondul refluxului temporar $1 partial al Reformei 
(vizibil în timpul lui Stefan Bathory) si mai ales în timpul ascen- 
dentei Contrareformei (sub Sigismund Bathory $1 în anii războiului 
antiotoman). Acest context general era marcat în Transilvania şi de 
îngrădirile aduse ortodoxiei de câteva secole, ceea ce a făcut ca măsu- 
rile luate de Mihai Viteazul să capete o nouă amplitudine şi să se înscrie 
într-un plan bine articulat. Primul obiectiv îndeplinit a fost anularea 
(măcar formală) a efectelor calvinizării din unele zone româneşti ale 
Transilvaniei, readuse acum sub jurisdicţia mitropoliei, iar al doilea a 
fost institutionalizarea ierarhiei ortodoxe din ţară, subordonate Mitro- 
poliei de la Târgoviște. Al treilea act era mult mai important: după o 
serie de măsuri parţiale, voievodul, în acord cu împăratul Rudolf al 
II-lea, pe fondul unor atitudini anticalvine $1 antiunitariene, intenţiona 
să treacă ortodoxia între confesiunile recepte. Planul nu era doar unul 
de emancipare religioasă, deoarece recunoaşterea ortodoxiei între reli- 
giile oficiale, alături de credinţa „frâncească” (catolică) şi „lotreană” 
(luterană), atrăgea după sine si acceptarea românilor, ca naţiune, între 
stări. Pentru îndeplinirea acestui obiectiv exista acordul şi îndemnul 
împăratului (,,Eu, împăratul, rog pe Domnia Та să nu lași intr-acel loc 
multi credincioși, numai să laşi trei: greci, frânci şi lotreni, numai să 
gonești calvinii şi arianii şi să le iai biserica...”), iar acţiunile anticalvine 
ale lui Mihai Viteazul arată că domnul s-a raliat politicii Contrareformei, 
pe care a sustinut-o prin prisma intereselor ortodoxiei româneşti 2, 

Principele român s-a ocupat şi de ţărani, pe care ar fi vrut să-i vada 
buni contribuabili, buni platnici ai taxelor, necesare pentru uriasele 
nevoi ale aparatului militar pus atunci în mişcare. Dar s-a confruntat 
cu mari dezordini din acest punct de vedere, provocate chiar de răz- 
boaie şi de intrarea sa cu oaste în Transilvania. A avut loc o răzvrătire 
cvasigenerală, însoțită de refuzul supușilor de a mai munci pentru 


Ы Pompiliu Teodor, Politica ecleziastică a lui Mihai Viteazul în Transilvania, în 
„Revista istorică”, tom IV, 1993, nr. 5-6, p. 485. 

nobili şi de fuga de pe moşii a iobagilor şi jelerilor. Nobilimea cere 
mereu măsuri grabnice și aspre, pe care domnul trebuie să le aprobe. 
Chestiunea era destul de delicată 51 datorită faptului că aceşti supuși 
erau în marea lor majoritate români și aveau încredere în domnul 
român ajuns stăpân peste ei. Numai că timpul a fost foarte scurt, iar 
Mihai nu putea să acționeze altfel decât un guvernant, un mare boier 
al timpului său. Un lucru putea însă să facă domnul — pe fondul sen- 
sibilitatilor nationale moderne, tot mai puternice - şi l-a încercat: să 
elimine discriminările etnice din rândul ţăranilor, al supușilor, adică 
să ia anumite măsuri ca ţăranii români să nu fie tratați mai rău decât 
ceilalţi țărani, cum era practica obișnuită în principat. Încă din deceniul 
al şaselea al secolului al XVI-lea, anumite decizii dietale, precizând 
că țăranul maghiar/catolic putea fi acuzat pe baza a șapte martori, iar 
românul pe baza a trei, îl puneau pe acesta din urmă în gravă inferio- 
ritate în fata legii. Un început în sens reparator a fost făcut de domn 
printr-o cerere adresată aceleiaşi diete din iulie 1600, în privinţa drep- 
tului la pășunat al turmelor satelor românești. Dieta nu se arată prea 
entuziastă să îndeplinească „dorința Măriei Sale”, dar admite la urmă: 
„din respect fata de Măria Ta şi din bunăvoința noastră fata de Măria 
Ta, incuviintém aceasta ca toate satele lăzuite, atât cele ungurești, cât 
şi cele săseşti, să dea satelor româneşti, precum $1 satele românești 
altor sate româneşti, păşunat liber pentru cai, boi, junci şi porci, afară 
de oi, fiindcă pentru oi nici până acum n-a dat nici un vecin altui vecin 
asemenea locuri de păşune”!€. Neacceptarea ,,dorintei” principelui în 
privinţa păşunatului oilor tine de discriminarea menționată mai sus în 
legătură cu românii, fiindcă aproape numai ei erau crescători de oi, pe 
care nu aveau unde să le pască, în urma cotropirii hotarelor satelor lor. 
De altminteri, din vechime, Transilvania presta puterii centrale (regelui) 
о dare specifică, numită quinquagesima ovium sau quinquagesima 
Valachorum (cincizecimea oilor sau a românilor). Totuşi, rămâne tul- 
burător faptul că domnul român începuse să asculte plângerile satelor 


16 T. Crăciun, op. cit., p. 21. 

româneşti şi să preconizeze măsuri de eliminare a unor discriminări 
etno-confesionale. 


7. Reacţia stărilor 
şi reacţia românilor: perceptii nationale 


Toate aceste întâmplări păreau pierdute în noianul de alte fapte, 
amestecate, bune şi rele. Mihai s-a războit cu turcii, a stat la sfat şi a 
chefuit cu nobilii unguri, a colaborat bine cu secuii, şi-a făcut o oaste 
eterogenă din mercenari, s-a dus la împăratul creștin, a primit steag 
de domnie de la sultan etc. Politica lui legată de românii transilvani 
poate fi în ochii unora nesemnificativă. Este drept că domnul a condus 
Transilvania cu mijloacele pe care le-a avut la îndemână şi cu ajutorul 
instituţiilor țării. El nu a unit efectiv Transilvania cu Tara Românească 
şi apoi Moldova cu acestea două, cu intenţia să facă o Românie, ci o 
monarhie confederată din trei tari, sub sceptrul său și al urmașilor săi. 
Dar sensul românesc al întreprinderii sale deosebite nu a scăpat atenției 
contemporanilor şi urmașilor. Era principe român şi ortodox, venit dintr-o 
tara unde puterea politică era românească $1 se purta ca un principe şi 
chiar era principe în Transilvania. Părea în anumite momente şi că tinde 
spre o unire sau uniformizare cu rânduielile Таги Românești. Or așa 
ceva nu se mai văzuse niciodată în Transilvania după ocuparea sa de 
Regatul Ungariei. Voievodul a fost privit mereu ca un „străin” şi de altă 
lege”, dar un „străin” de acelaşi neam cu masa supuşilor valahi ai țării, 
un ,,valah” care avusese îndrăzneala si puterea să înfrângă armatele 
cardinalului Andrei Bathory şi să stabilească scaunul „crăiesc” al celor 
trei tari în Transilvania. Atât timp cât a luptat contra turcilor și a obținut 
strălucite victorii, apărând, de fapt, şi Transilvania, Mihai a fost admirat 
51 lăudat de stările ardelene în manieră umanistă, dar după trecerea 
munților, atitudinea acestor oficialități s-a modificat radical. Cronicarul 
umanist Szamoskăzi Istvan sau Zamosius nu poate înțelege şi nici accepta 
domnia în Transilvania a unui principe român, adică de aceeaşi etnie cu 

dispretuitii valahi, cu iobagii, cu truditorii, cu locuitorii de mâna a doua. 
După octombrie 1599, Mihai este numit de acest cărturar ,,Valahul” si 
„Tiranul”, iar populația românească în întregul său este apreciată ca 
„leneşă”, „murdară” şi înclinată spre „tâlhării” şi „prădăciuni”. Acelaşi 
cronicar observă alăturarea românilor transilvani la politica lui Mihai 
Viteazul și răscoala țăranilor români contra nobililor odată cu intrarea 
oștilor „Valahului” în zona intracarpatică. El pune toate acestea pe seama 
solidarităţii de tip etnic: „Într-adevăr, la vestea luptei nefericite (de la 
Șelimbăr, din 28 octombrie 1599), care s-a răspândit foarte rapid în 
întreaga tara, națiunea românilor, care locuiește în fiecare din satele 
şi cătunele Transilvaniei, complotând peste tot, s-a unit cu poporul venit 
<din Tara Românească> şi, atât împreună, cât şi separat, au prădat іп 
lungul și în latul ţării. Căci, încurajați de încrederea că aveau un domn 
din neamul lor..., au ocupat drumurile şi au ucis pretutindeni... Acum, 
fiind încurajată nebunia lor de principele român 61 sporindu-le îndrăz- 
neala din pricina războiului... cu atât mai multă cruzime au atacat cu 
acest prilej, cu cât anterior, când tara era liniștită, dovediti prin decizii 
judecătoreşti cu vreo faptă rea, erau pedepsiţi cu cele mai grele pedepse. 
Peste tot, spânzurătorile, butucii, securile, cârligele, funiile şi toate locurile 
de osândă erau pline mai mult de români”"”. Opinii asemănătoare au 
exprimat şi cronicarii Somogyi Ambrus (Ambrosius Simigianus) şi 
Georg Krauss, cronicarul anonim de la Prejmer şi alţii. Somogyi subli- 
niază că s-au răsculat românii, care-i prindeau şi-i jefuiau pe unguri, 
iar Krauss vorbeşte despre „românii murdari, hoţi, ucigași, răsculați 
în acel timp, deoarece Tiranul era de națiunea lor, adică un român”. 
Mikó Ferenc spune că nobilii maghiari erau ,,ingroziti de stăpânirea 
românească” a lui Mihai Viteazul'®. 

Multe izvoare ale epocii consideră dezordinile din anii 1599-1601 
drept un rezultat al războiului, al unor abuzuri ale ostilor străine, al urii 


17 Stefan Pascu, Mișcări țărănești prilejuite de intrarea lui Mihai Viteazul în 
Transilvania, în „Studii şi materiale de istorie medie”, vol. I, 1956, р. 132. 

'8 Toan-Aurel Pop, Identity and Alterity in Transylvania during the Confrontations of 
1599-1601, în „Transylvanian Review”, IV, 1995, nr. 4, p. 173. 

țăranilor fata de nobili sau chiar al unei aplecări spre violență a roma- 
nilor. Mai puţine astfel de surse notează faptul că românii erau sever 
discriminați, că erau „iobagi ai ungurilor”, dispretuiti si lipsiţi de bunuri. 
Unele mărturii, precum cele evocate mai sus, pun tulburările din acei 
ani pe seama stăpânirii românești a lui Mihai si chiar pe seama unui 
„complot” urzit din timp de domn, de românii ardeleni împreună cu cei 
din Tara Românească. Ridicarea țăranilor este considerată o răscoală 
națională a tuturor românilor (natio Valachorum) contra ungurilor. 
Perechea de termeni sociali ,,tarani-nobili” este înlocuită cu denumirile 
etnice „români-unguri”. 

Aprecierile cu substrat etnic nu contenesc. Pomenitul Mik6 Ferenc 
spune că Szekely Mozes, tratând cu căpitanii oştilor maghiare din Tara 
Bârsei, „i-a îndemnat pe aceia, ca unguri, să fie doritori de bine fata de 
patria şi națiunea lor $1 să nu rabde astfel de tiran <Mihai Viteazul>, să 
nu rabde ca valahi ticăloși să fie stăpâni asupra acestei naţiuni nobile”’’. 
Imaginarul colectiv deformează realitățile, le prezintă, probabil şi sub 
imperiul spaimei, numai în culori negre. Românii sunt caracterizați 
negativ atât ca națiune, cât $1 individual. Mihai este privit са un condu- 
cător de origine modestă, iar soţia sa, doamna Stanca (devenită stăpâna 
domeniului Făgăraşului), este socotită o femeie bătrână (vetula), nevoită 
să aibă mereu două ,,tiitoare” lângă ea. Teodosie Rudeanu, logofătul $1 
cărturarul, unul dintre cei mai mari boieri ai țării, este caracterizat са 
„un om bătrân, răutăcios cu ungurii și care l-a îndemnat pe Mihai să-i 
taie pe unguri”. Un cronicar german spune despre banul Mihalcea că 
„era cel mai ticălos dintre toți românii ce-i tinea Tara Românească şi 
vrednic de a nu fi pomenit niciodată fără blestem”. Românii care-l 
slujiseră pe Mihai Viteazul şi au ajuns să fie prinşi de tabăra adversă au 
fost tratați cu cruzime. Baba Novac, născut pe Valea Timocului şi căpitan 
al principelui Mihai, a fost ars pe rug de viu la Cluj, în februarie 1601. 
Nobilul Daniel din Zlaști, ca pedeapsă pentru că la începutul luptei de 
la Selimbar (1599) a trecut cu oamenii săi din oastea cardinalului Andrei 


9 Ibidem. 

Bathory de partea lui Mihai $1 fiindcă apoi 1-а slujit cu credință pe 
voievod, a avut o soartă la fel de tristă: prins după aproape doi ani de 
la victoria românilor de la Șelimbăr, a fost legat cu mâinile la spate 
de coada unui cal — spune Szamoskăzi — târât cu trupul gol în fuga 
animalului, tăiat apoi în patru bucăți $1 expus ostentativ în văzul mulți- 
milor în patru locuri distincte, „spre a răspândi groaza printre români”. 
Secuii sunt si ei blamati în termeni naţionali pentru că s-au alăturat 
lui Mihai Viteazul. Mik6 Ferenc reproşează întregii secuimi, „care fu 
bucuroasă să lupte, să trăiască şi să moară alături de voievod, îm- 
potriva fiilor şi domnilor țării lor”. În septembrie 1600, saşii sibieni le 
scriu secuilor să-l părăsească pe Mihai, deoarece acesta s-ar strădui să-i 
imputineze pe nobilii unguri, pe secui si pe saşi, „umplând cu români 
acest pământ frumos”, care anterior îi ,,ingrasa” pe fiii naţiunilor re- 
cunoscute. Se vede o strădanie de a răsturna stăpânirea românească, 
strădanie remarcată și din cealaltă perspectivă: „Ungurii... de o parte 
jura <credinta> lui Mihai Vodă, iar de altă parte, pe toate părțile, muncia 
în tot chipul, că doar s-ar mântui, să nu le fie craiu un român, precum 
le era” (Cronica internă a Ţării Românești)”. Szamosk6zi vede în 
dezordinile produse la Huedin, într-o zi de bâlci, din august 1600, o 
ciocnire între români $1 unguri și îi prezintă pe români „bătându-și joc 
de unguri că sunt atât de proști, încât un român cu ciomagul a putut 
să gonească și să împrăștie atâta mulţime”. Disputele etnice sunt la 
ordinea zilei, iar conținutul etnic al unor conflicte este adesea augmentat 
de imaginarul colectiv. Identitatile nationale se fortifică prin alteritate, 
prin comparatia cu celălalt, prin acţiune. Pentru prima oară, ideea de 
stat capătă în Transilvania sens românesc, nu numai pentru că principele 
era român, ca şi unii dintre oamenii săi, promovați în funcții impor- 


% 1. р. Russu, Daniel din Zlasti. Un aderent hunedorean al lui Mihai Viteazul, in 
„Apulum“, vol. XIV, 1976, pp. 161-172. 

2 Toan-A. Pop, Solidaritatea românească medievală: Unirea înfăptuită sub Mihai 
Viteazul, în „Academia Română. Memoriile Secţiei de Ştiinţe Istorice”, seria a IV-a, 
tom XV, 1990, p. 112. 

22 I Crăciun, Cronicarul Szamoskăzy şi însemnările lui privitoare la români. 1566- 
1608, Cluj, 1928, p. 134. 

tante, nu numai pentru măsurile luate în favoarea românilor sau prin 
folosirea limbii române de către oficialități, ci și prin faptul că vechii 
stăpâni ai Transilvaniei conştientizează acest lucru, se tem de el $1 
acționează contra lui. Stările văd o amenințate în „crăiia românească” 
pe cale de se face sub Mihai Viteazul. Pentru unii membri ei elitei 
ungare, cucerirea Transilvaniei de către Mihai a fost plănuită din timp, 
cu ajutorul românilor locali: Mihai, „încă înainte de intrarea sa, a instigat 
pe ascuns întreagă sărăcimea românilor din Transilvania, prin tainica 
lucrare a preoţilor săi care se numesc călugări”**. În mai multe locuri, 
apare ideea colaborării strânse între românii de la sud de Carpaţi şi cei 
din Transilvania, în vederea instaurării regimului românesc, a derulării 
complotului contra naţiunilor recunoscute, iar această „colaborare” 
porneşte înainte de venirea lui Mihai cu trupele sale peste munți. Той 
românii sunt socotiți potențiali colaboratori ai „Valahului”, iar cei 
reclamati au si fost pedepsiţi. Încă din septembrie 1600, când Mihai 
părea pierdut, stările poruncesc omorârea românilor care ar fi răspuns 
îndemnurilor de colaborare cu voievodul. În urma morţii acestuia (sur- 
venită, cum s-a văzut, în august 1601), autorităţile lansează ştirea că 
„Tiranul” valah ar fi ordonat uciderea preoților maghiari si decid, pe 
această „bază” ca „popă românesc să nu mai poată intra vreodată din 
celelalte două Tari Româneşti, iar călugării <români> să fie cu toţii 
proscrisi din toată tara”. Dieta din ianuarie 1601 (când Mihai era pri- 
beag în căutarea împăratului) pedepseşte aspru pe preoţii români din 
Transilvania, cu taxe suplimentare și cu alungarea din tara pentru aceia 
care s-au răzvrătit şi au pus foc. Chiar şi Approbatae Constitutiones din 
1653, care au mai atenuat unele dintre măsurile luate contra românilor şi 
Țărilor Române de dietele din 1600-1601, stipulează că „preoții valahi”, 
banuiti de diverse rele, să poată fi prinși şi închişi de oficiali”. Delegații 
aceleiași diete din ianuarie 1601 cer împăratului, cum mai făcuse şi altă- 
dată (mai ales după episodul din anii 1551-1556), să guverneze ţara 


i Șt. Pascu, op. cit., p. 129. 
24 Constitutiile aprobate ale Transilvaniei (1653), ediţie de Liviu Marcu, Cluj-Napoca, 
1997, p. 232. 

numai cu consilieri unguri $1 cu dregători unguri, să admită ca armata 
țării să fie de neam unguresc şi, mai presus de orice, principele să fie 
ales de dietă numai din neamul unguresc” . Mihai, Valahul, este acuzat 
că a ruinat tara, fireşte, tara legală, adică națiunile şi confesiunile recepte. 
După moartea voievodului, condamnările la adresa lui si a românilor 
se intetesc, iar amintirea stăpânirii principelui român apare decenii іп 
şir în documente 61 acte: este făcut vinovat că a distribuit moşii, cetăți, 
castele si curți românilor sai, că le-a dat demnități, că a clădit „biserică 
schismatica” la Alba-Iulia, care, negresit, trebuie dărâmată (cum se 
va si întâmpla). Acelaşi Szamosk6zi se gândea chiar la stârpirea din 
rădăcină a tuturor românilor, asa cum ar fi voit să facă — spune el — si 
regele Sigismund de Luxemburg (1387-1437) în 1429. 


8. Semnificația faptei lui Mihai 


În concluzie, pentru stări, cu precădere pentru nobilimea maghiară, 
care se identifica tot mai frecvent cu „națiunea maghiară”, fapta lui Mihai 
şi amintirea ei au rămas ca o amenințare gravă. După secole întregi de 
la cucerirea Transilvaniei de către Regatul Ungar, timp în care se clădise 
un edificiu al privilegiatilor, inclusiv prin marginalizarea si discriminarea 
românilor, aceştia se ridicaseră brusc la putere sau fuseseră pe punctul 
s-o facă sub Mihai Viteazul. Nu mai conta că Mihai venise în numele 
„împăratului creştin”, că garantase vechile privilegii, că avea o armată 
eterogenă sub aspect etnic, că obținuse atâtea victorii în numele Creş- 
tinatatii; conta doar caracterul lui românesc, aidoma cu al dispretuitilor 
supuşi valahi transilvani. Chiar si actele lui fără substrat etnic erau per- 
серше ca românești, după cum „românească” era considerată, în bloc, 
armata sa, „români” erau declarați şi acei colaboratori alogeni, din rândul 
popoarelor balcanice etc. Nobilimea a perceput brusc primejdia roma- 
nească sau, mai clar, a înțeles — cum remarcase încă David Prodan — că 


2 David Prodan, Supplex Libellus Valachorum. Din istoria formării națiunii române, 
Bucuresti, 1984, p. 113. 

Transilvania, tara majoritar românească sub aspect etnic, fusese pe 
punctul să devină românească si din punct de vedere politic. Nu atât 
uniunea celor trei țări vecine fusese periculoasă pentru stări, cât prezența 
românului/românilor în fruntea noii alcătuiri politice. Doar şi Sigismund 
Bâthory s-a visat „principe al Daciei” şi şi-a pus formal în titulatură 
numele Transilvaniei, Таги Româneşti şi Moldovei, cum au făcut-o si 
alti vremelnici lideri de talia Mariei Christerna sau a lui Andrei Bathory. 
Numai că dintre toţi, Mihai singur a transformat visul în realitate cu 
sabia, cu fapta, adică їп mod concret; si tot singur el — lucru capital, 
înțeles de multi contemporani - a inversat sensul actului, fiind de 
aceeaşi etnie cu majoritatea locuitorilor, cu cei ţinuţi în supunere. lar 
stările sau ,,natiunile”, adică elitele care dominaseră de secole, care-i 
„răbdaseră” pe românii cuceriti, supuși $1 „schismatici”, care păstrau cu 
mândrie amintirea Ungariei de odinioară şi a vasalitatii Ţării Românești 
şi Moldovei faţă de acea Ungarie, se vedeau dintr-o dată amenințate. 
Si de cine? Tocmai de aceşti valahi dispretuiti! Totul era însă hiperbolizat 
de mentalitatea îmbibată de teamă și de ură a unora dintre membrii 
elitei conducătoare, fiindcă Mihai fusese departe de a-i transforma pe 
români în stăpânii Transilvaniei. Erau doar semne ale unor timide măsuri 
de eliminare a discriminărilor, în vederea egalizării statutului românilor 
cu cel al naţiunilor recunoscute. Însă și egalitatea prevestită era foarte 
primejdioasă pentru stări, fiindcă românii veneau cu forța numărului lor. 
De-acum, stările, cu precădere nobilimea maghiară, vor veghea 
cu mare grijă ca astfel de fapte să nu se mai repete. Puterea aceasta 
românească, ridicată în parte de jos, în urma venirii principelui român 
reformator, a rămas са un memento pentru vechii stăpâni. De aceea, 
măsurile luate după moartea voievodului au vizat deopotrivă pedepsirea 
românilor transilvăneni $1 ruperea legăturilor cu Țările Române extra- 
carpatice, fiindcă — se spunea — „ruina şi primejdia” de acolo veniseră. 
Pentru români, dimpotrivă, fapta lui Mihai — cu un grad de con- 
ştientizare mai mic în epocă — a rămas ca o binecuvântare. Ea a fost 
receptată încă de-atunci, de către multi, ca având conotaţii etnice, din 
moment ce martorii spun că ţăranii s-au ridicat la luptă contra nobililor 

unguri, împinși de încrederea că aveau un principe din națiunea lor. 
Mai târziu, pe bună dreptate, actul de la 1599-1601 s-a transformat în 
simbol al unității naționale româneşti. În 1599-1601, au fost anumite 
momente în istoria Transilvaniei în care lunga perioadă de asuprire, 
discriminările, timide iniţial, dar accentuate mereu, prin şerbirea în masă, 
prin confiscări, prin actele din 1366 (ale lui Ludovic de Anjou), prin 
fraterna unio după 1437, prin Tripartitul lui Werbéczy din 1517, prin 
statuarea regimului celor trei naţiuni și patru religii etc., păreau uitate 
şi trecute. În locul acuzelor şi dispretului, al aparatelor de tortură, al 
etichetărilor de hoți, jefuitori, răufăcători, al traiului umil, la marginea 
societăţii, păreau că se vor aşeza demnitatea, colaborarea și înţelegerea. 
Totul a fost însă o iluzie, datorită momentului neprielnic, gravelor deo- 
sebiri de mentalitate, urilor acumulate în timp, exceselor şi violențelor, 
venite din ambele tabere. Armata lui Mihai a fost percepută de stări, 
de vechii stăpâni, ca o oaste de ocupaţie, inamică, care trebuia sabotată, 
pe de o parte, iar pe de alta, această forță militară а facut rechizitii 
forţate, a jefuit, a atacat, a luat măsuri silnice, într-un mediu ostil, al 
unor autorități ostile. 

Toate acestea, dar mai ales stăpânirea românească sau ideea că s-ar 
fi putut impune o asemenea stăpânire, nu au fost niciodată uitate, $1 nici 
iertate de unii. De aici violențele de limbaj şi de acţiune îndreptate de 
stări contra românilor şi invers. Stările erau înspăimântate de perspectiva 
Transilvaniei organizate ca stat românesc, încins la sud și est de alte 
două state româneşti. Totuşi, unii cunoscători unguri şi sași ai istoriei 
trăgeau semnale de alarmă: dinspre Valahia și chiar Moldova, agregate 
politic prin impulsuri venite din Transilvania, dinspre aceste două state 
românești vasale odinioară Ungariei veneau semne rău prevestitoare 
la 1600; Mihai dăduse destule exemple despre intenția sa de a-și fixa 
centrul stăpânirii sale în Transilvania, de a schimba în folosul său sensul 
ideii de restitutor Daciae, de a se chema „„crai”, de a conduce din Alba- 
Iulia blocul politic creat, de a fi principe ereditar, de a obţine acordul 
împăratului pentru acest plan al său etc. Mihai a vrut să impună o dublă 
cârmuire, cu un domn la București (fiul său, Nicolae) și altul, ca instanță 

superioară, la Alba-Iulia (el însuși). La fel era planul si in Moldova: 
un domn deplin la Iaşi (tot Nicolae și apoi nepotul domnului, Marcu) 
si altul la Alba-Iulia (el însuşi). Fiul său urma să moștenească domnia 
în fiecare din cele trei tari. Era o concepţie dinastică unificatoare și 
ereditară, cu Mihai Viteazul domn suprem („crai”) la Alba-Iulia şi cu 
alti doi domni (rude de sânge) la sud şi est de Carpaţi. Organizarea 
acestui centru de stat românesc în Transilvania nu venea atât din trecut, 
cât privea spre viitor. Un popor mare, dar divizat, se organiza unitar 
sub aspect politic, după cum observa în secolul al XVII-lea Gheorghe 
Brancovici: „Domnul Mihaiu... au latit puterea neamului românesc, cu 
fericire stăpânind Măriia Sa câte trei tari, adecă Ardealul, Moldova si 
Таға Munteneasca””’. 

Mihai Viteazul a fost o personalitate europeană, un luptător pentru 
Creștinătate, membru al Ligii Sfinte, un vasal al împăratului creştin, al 
principelui transilvan sau al sultanului otoman, dar și un general vestit, 
un posibil eliberator al Balcanilor $1 al Constantinopolului, dar și un 
principe român, conducător al Ţării Româneşti, al Transilvaniei şi al 
Moldovei, conştient de rolul Ţărilor Române de „Poartă a Creștinătăţii”, 
de originea romană a poporului său, de unitatea românească. Prin toate 
acestea, el a intrat în istorie, legendă si în folclor. Mihai nu a unit cele 
trei tari din raţiuni nationale, dar stăpânirea sa asupra celor trei tari 
a creat interpretări si reacţii nationale, deopotrivă la 1600 si ulterior. 
Nu a scăpat nici străinilor şi nici românilor faptul că, sub Mihai Viteazul, 
unitatea politico-militară a vechii Dacii — cum numeau umaniștii Țările 
Române - se realizase pe un fond etnic prioritar românesc şi chiar, în 
anumite cazuri, de solidaritate românească. Confruntările cu substrat 
naţional care au urmat intrării principelui român în Transilvania, 
precum și politica desfășurată atunci de Mihai și de stări arată 
că, pe la 1600, se trecea si în zona central-sud-est-europeană de la 
solidaritatea instinctiva la solidaritatea efectivă si de la națiunea 
medievală la națiunea modernă. De aceea, acest principe ocupă un 
loc important deopotrivă în istoria românilor și a Transilvaniei. 


26 L-A. Pop, Solidaritatea..., pp. 113-114. 


40 


Mihai Viteazul — 
chip al fermitatii în credinţă 
şi apărător al creştinilor europeni 


E 


IOAN CHIRILĂ" 


Chip emblematic pentru nazuintele neamului românesc, adunător 
de înţelepciune din tezaurul bizantin, scufundată într-o noapte cu 
semilună, sânge imperial sau al iubirii fulgurante voivodale, caracter 
dârz si luptător neînfricat, ani prea puţini pentru visuri $i proiecte atât 
de mari, jertfă a nesabuintei stăpânitorilor cu orice pret, chip strălucitor 
ce izvorăşte nădejde, acesta e chipul lui Mihai Viteazul. 

Literatura generată de istoria extrem de scurtă a domnului Mihai 
oferă date ample despre perioada de domnie. Cât priveşte anii tinereţii, 
sunt emise posibile ipoteze exploatându-se legăturile sale de sânge cu 
cantacuzinii, pe de o parte, iar în ceea ce priveşte dreptul de succesiune 
Ја tronul Таги Româneşti, se expolatează înrudirea sa cu Pătrașcu cel 
Bun. Creşterea sub influenţa lui Iane Banul ne face să credem că a avut 
relaţii susținute cu mediul constantinopolitan. Constantin Velichi scrie 
că, încă înainte de a veni la domnie, Mihai Viteazul era „strâns legat de 
mişcările grecilor prin banul Iani $1 prin Andronic Cantacuzino, care 
l-au și ajutat să ia domnia Țării Româneşti..., avea relaţii cu cele două 
mari partide greceşti de la Constantinopol, cu partida moderată, condusă 
de Meletie Pigas”!, şi cu cealaltă partidă care milita pentru ideea răscoalei 
antiotomane din Balcani, organizată în jurul liderilor Bisericii ortodoxe: 


ж 


Ioan Chirilă, Pr. Prof. Univ. Dr., Preşedintele Senatului Universităţii „Babeş-Bolyai” 
Cluj-Napoca, e-mail: ioanchirila62(A gmail.com 

1 С. Velichi, „Mihai Viteazul şi lumea Balcanică”, în „Revista Arhivelor”, Vol. XXXVII, 
Anul LII, Bucureşti, 1975, nr. 2, p.135. 

Dionisie Rally şi Cantacuzinii din Constantinopol”. Aceste legături si 
cererile venite din partea frunta şilor clerului din Bulgaria, care, în lipsa 
unor lideri politici, s-au erijat, măcar la început, în această poziţie de 
conducători, fac ca Mihai Viteazul să-şi întoarcă mereu atenţia spre ei, 
în vederea acordării ajutorului cerut, dar şi pentru a realiza planul sau 
proiectul său balcanic: acela de a cuceri părţile ortodoxe de la turci, de 
a elibera Constantinopolul și chiar de a ajunge până la Ierusalim’. lată 
de ce scria Eugenia Crăciun că „Mihai Viteazul devine întruparea unui 
ideal politic, personificarea ideii de libertate şi independenţă. Două idei 
forță, pe care le-a și transpus în faptă, şi care sunt constante ale poporului 
nostru, au marcat acțiunile sale: ideea de apărare a creștinătății europene 
şi cea a unificării politice a celor trei tari române”. Proiectul dedicat 
eliberării creştinilor sud-dunăreni îl putem numi proiectul balcanic, iar 
cel dedicat unirii țărilor române îl putem numi proiectul dacic, chiar 
dacă în istoriografie se vorbeşte despre proiectul Daciei ungurești, al 
lui Sigismund Bâthory. 


1. Mihai Viteazul бі proiectul balcanic 


Relaţia de rudenie cu familia cantacuzinilor îl fac pe Mihai Viteazul 
să cunoască foarte bine planul răscoalei din Balcani. Cu siguranţă, 
legătura sa cu Andronic Cantacuzino $1 cu Dionisie Rally 1-а plasat 


2 Mult mai puternice au fost relaţiile Domnului cu Cantacuzinii si cu Dionisie Rally, 
care ajunge mitropolit de Târnovo şi care era nepot al lui Andronic, deci era o posibilă 
înrudire a lui Mihai V. cu acesta. 

3 În noiembrie 1597 scria împăratului Rudolf că, în iarnă, dacă i se dă ajutorul cerut, 
va trece Dunărea cu toate forțele de care dispune şi va prada tara turcilor, cucerind 
cetățile. Dacă ar avea însă 4000 de ostaşi buni, ar încerca un lucru şi mai mare, 
şi anume ar merge până la Constantinopol. A se vedea: A. Veress, Documente 
privitoare la istoria Ardealului, Moldovei şi Țării Româneşti, ТУ, Bucuresti, 1932, 
pp. 77-79; Cronicarul maghiar Szamoskăzi scrie că, dacă domnul ar fi avut numai 
10.000 de oameni, ar fi putut merge neimpiedecat până la Taringrad, apud I. Crăciun, 
Conicarul Szamoskăzi și însemnările privitoare la români (1566-1608), Cluj, 1928, 
pp. 112-113. 

4 Е. Crăciun, Mihai Viteazul si acţiunile sale în Dobrogea, р. 145. 

în zona de cunoaştere a dezvoltării planului lui Pius V de a realiza Liga 
Sfântă, dar despre o intervenţie concretă a sa în aceste proiecte nu poate 
fi vorba înainte de a obţine scaunul Ţării Româneşti. După urcare pe 
tron, prin intermediul fraților Buzești, va încheia repede înțelegerile cu 
Sigismud Băthory şi Aron Vodă”, în vara anului 1594. Motivul acestei 
aderări la mişcarea antiotomană îl oferă în scrisoarea pe care o adresa 
împăratului Rudolf al II-lea: ,,... în tara mea aș fi putut să rămân liniștit 
бі sigur, fără nici o teamă, dacă nu m-ar fi chemat credința mea fata de 
creştinătate”*. Aşadar Mihai Viteazul era familiarizat cu toate frământările 
creştinilor din Balcani, era în legătură cu cele două partide greceşti, cu 
partida moderată, condusă de Meletie Pigas, $1 cu cea antiotomană, 
condusă de Andronic. Credem că era înrudit chiar şi cu Dionisie Rally, 
care era nepot al lui Andronic Cantacuzino, iar prin Dionisie Rally, 
ajuns mitropolit al Târnovei, era în legătură cu toți fruntașii celerului 
din Bulgaria - episcopii de Loveci, Russe, Sumla ș.a. Cunostea, de 
asemenea, rețeaua ragusanilor care militau pentru Liga Sfântă şi pentru 
mişcarea antiotomană. Putem aminti în acest sens pe Paulo Gerogici, 
Ioan Marini Poli, agenţi diplomatici ai lui Rudolf al II-lea, sau pe Marcu 
Ivan și Giovani Ragueso, agenții săi, ori pe Deli Marcu, înrolat în oastea 
sa şi devenit căpitan al acesteia. 

Încă din primăvara anului 1594, domnul Mihai vizitează în taină 
tabăra sârbilor $i românilor din Banat, dar el nu a putut să-i ajute, iar 
ajutorul lui Sigismund nu a venit, de aceea ei au fost învinși. Mihai 
trebuia să schimbe divanul, să se elibereze de controlul strict al turcilor, 
iar acest fapt nu s-a putut realiza decât în noiembrie 1594, moment 
din care începe acţiunea generală în care rolul important l-a avut Tara 
Românească. Strategul acestui proiect balcanic este domnul Mihai, el 
inițiază o mişcare coordonată şi va susţine o luptă organizată pe 
teritoriul imperiului otoman. A obținut sprijinul boierimii si a militat 


5 P.P. Panaitescu, Mihai Viteazul, Bucuresti, 1936; Istoria României, vol. II, Edit. 
Acad. ЕРЕ, Bucuresti, 1962, p. 955-956. 

6 Este vorba despre о scrisoare pe care i-o trimitea împăratului în anul 1601, арпа 
Сап Velichi, art. cit., p. 135. 

pentru ocuparea, mai întâi, a ambelor maluri ale Dunării, pentru ca 
frontul să se mute în sud, unde situaţia generală era favorabilă unor 
acțiuni antiotomane. Este vorba despre înmulţirea cetelor de haiduci, 
documentele turceşti consemnând prezența acestora în Macedonia, 
spre Albania, in Bulgaria si în Tracia. 

Victoriile pe care le va realiza Mihai Viteazul îi va încuraja mult 
pe creştini. Ele încep cu evenimentul crucial de la Bucureşti, din 13 
noiembrie 1594, când creditorii şi cei 2000 de ostași turci ai emirului 
sunt ucişi de oastea sa. În 15 noiembrie, Mihai atacă Giurgiu, iar Aron 
Vodă ucidea turcii de la Iasi şi ataca cetățile Bender, Ismail şi Babadag. 
Urmează atacul asupra Cetăţii de Floci (10 decembrie), Sistovul este 
ars în 30 decembrie, apoi Rahova şi Nicopol, 1 ianuarie 1595 — urmează 
Hârşova, iar în 8 ianuarie Silistra; după acest moment, oastea lui Mihai 
se împarte în două grupuri de acţiune. Cu toate că oştirea turcă reuşeşte 
să se unească cu cea tătară lângă Giurgiu, totuşi, nu vor putea tine piept 
ostii lui Mihai şi se refugiază la Ruskiuk, cetate pe care Mihai o atacă în 
25 ianuarie 1595, repurtând o victorie zdrobitoare. Din cetatea Ruskiuk 
a luat o pradă bogată, „iar pe creştini, cu familiile lor i-am facut pe toți 
să treacă în Tara Românească”. O altă armată turcă a fost biruită la 
Silistra, fără însă a reuşi să cucerească cetatea. Au mai fost atacate 
Cernavodă, Turtucaia şi Nicopol, iar în 25 martie este cucerită Brăila. 
Un corp de oaste a lui Mihai alungă din tara turcii ce au atacat Craiova, 
după care campaniile în Sudul Dunării vor continua oştirile ajungând 
până la Razgrad şi spre poalele Balcanilor, unele rapoarte afirmând 
că se aflau chiar la o zi si jumătate de Adrianopol”. Aceste victorii au 
stimulat mult mişcarea cetelor de haiduci, care la începutul primăverii, 
atacă şi jefuiesc Sofia. În acest context, o delegaţie de soli bulgari soseşte 
la Mihai, socotit de acum înainte adevăratul conducător al luptei anti- 


7 Bistra Tevetkova, Haidutstvoto v balgarskite zemi prez. XV-XVIII vec, I, Sofia, 
1971, p. 85-90, apud Ct.Velichi, art. cit., p. 136. 

8 N. Iorga, Istoria lui Mihai Viteazul, ed. îngrijită de N. Gheran si У. Iova, Edit. 
militară, Bucuresti, 1968, p. 142. 

9 Hurmuzachi, Documente, XII, p. 37-39. 

otomane, şi se oferă să închidă pasurile din Balcani, pentru ca oștirea 
turcă să nu mai poată veni la Dunăre. 

În aceste condiții, mulţi creştini au imigrat în nordul Dunării. loan 
Marini Poli spune că între aceștia au fost şi unii albanezi, domnul Mihai 
acordându-le dreptul de a se așeza în ţară. 

Acţiunile voievodului produc o triplă lovitură pentru Imperiul 
otoman: economică, politică și militară. În acest timp, aprovizionarea 
cu alimente a Constantinopolului şi a oștirilor turce din Ungaria a 
avut mult de suferit. Din punct de vedere politic, aceste demersuri au 
dus la întărirea luptei de eliberare a popoarelor balcanice în următorii 
doi-trei ani". 

Prima etapă a campaniei balcanice a adus domnului Ţării Românești 
stăpânirea asupra liniei Dunării, fapt care i-a permis mutarea teatrului de 
operaţiuni militare oricând pe teritoriul Imperiului otoman, la o distanță 
primejdioasă de Constantinopol. Riposta otomană nu a întârziat. Hasan 
Paşa este trimis la Vidin să ridice un pod, dar este învins de domnul 
Mihai, fără a mai face incursiuni în teritoriul bulgar, deoarece la Nicopol 
se ridica un pod de vase. Întrucât era necesară o intervenție rapidă din 
partea domnului, ale cărui ajutoare se imputinasera, acesta este nevoit 
să trimită o solie la Sigismund, solie care semnează condiţii total nefa- 
vorabile lui Mihai. Totuşi, cu mijloacele la îndemână, voievodul repetă 
seria de biruinte purtate în anul 1594. Urmează marea victorie de la 
Călugăreni (august 1595), o victorie mare, dar greu obținută, după о 
retragere spre munţi, după ocuparea de către turci a Bucureştiului, a 
cetăţii Târgovişte şi după repercusiuni nefaste. 

Campaniile lui Mihai Viteazul vor continua și în anul 1596. Baba 
Novac îl surpride pe Hasan Pasa când se îndrepta spre Erlau (la finele 
lunii aprilie 1596) şi îl pune pe fugă, pricinuindu-i pierderi însemnate, 
apoi, împreună cu haiducii, cucereşte Plevna, luând prizonieri și prăzi 
bogate''. 


10 Сір Velichi, art.cit., p. 138. 
' A se vedea Cronica lui Baltazar Walter si Hurmuzachi, vol. XII, р. 1258-1259, 

O nouă expediţie a lui Mihai Viteazul peste Dunăre va avea loc în 
luna august 1596, când oastea sa „a înaintat cale de trei zile, prădând 
un mare târg comercial”, iar la întoarcere, a scufundat galerele turceşti 
ce transportau muniţie armatei din Ungaria. Pe fondul acestor incursiuni 
în Bulgaria, se pornesc mai multe răscoale: se răzvrătesc țăranii din jurul 
Sofiei şi a Nisului; cei de pe coasta Dalmației cuceresc cetatea Klis; alte 
răscoale izbucnesc în nordul Albaniei, condusă de patriarhul Ohridei 
Atanasie, în Pelopones si Larisa, dar саге au avut izbânzi trecătoare, 
multi dintre liderii acestora trebuind să se refugieze din fata turcilor: 
Dionisie in Tara Românească, iar Atanasie în Italia. 

Expeditiile voievodului Mihai sunt rodul chemărilor insistente 
adresate de bulgari şi de sârbi, însă acestea nu au fost suficient de 
bine organizate din partea autohtonilor $1 nici ajutorul Ligii Sfinte nu 
a fost unul sincer și la timp. De fapt, cei din Liga Sfântă nu sprijineau 
decât pe aceia care treceau la credinţa catolică. Ajutorul de la împă- 
ratul Rudolf al II-lea a venit, dar cu întârziere, pe când susținerea lui 
Sigismund a lipsit uneori. Campaniile sale vor continua, iar în perioada 
1597-1598, chiar se vorbeşte despre planul domnului Mihai de a uni 
Bulgaria de Nord cu Tara Românească şi cu Transilvania. Stefan Josika 
scria că Mihai trebuie să prade Bulgaria şi teritoriile ce se întind până 
Ја munţii Balcani, pregătind astfel о pieire de necrezut oștirii duşma- 
nilor, pagubă şi groază imensă la Constantinopol, în toată Grecia, ba 
chiar și în Asia”. Planurile se amplificau, astfel că la 21 noiembrie 
1597, Mihai scria împăratului că, în iarnă, dacă i se dă ajutorul cerut, 
va trece Dunărea cu toate forțele de care dispune şi va prada tara tur- 
cilor, cucerind cetăţile. Dacă ar avea 4000 de ostaşi buni, ar încerca 
un lucru şi mai mare, şi anume ar merge până la Constantinopol". 
Campania din anul 1598 a fost extrem de extinsă, au participat multe 
grupări locale, conduse de Balina, de Pavel Gregorovici, de conducătorii 
bisericeşti Dionisie, Teofan de Loveci, dar ajutoarele împăratului nu 


ом. Іогра, op.cit., р.225 
15 Ibidem, p.228. 

au venit. Cu toate acestea, trupele lui Mihai au înaintat în teritoriul 
bulgar cale de 10 zile, au cucerit Plevna, Rahova, Vrata, Florentinul şi 
Vidinul, unde i s-a închinat toată sârbimea, după care s-a îndreptat spre 
Cladova şi ar fi mers spre Adrianopol, dacă ar fi avut artilerie și dacă 
nu ar fi fost împiedicat de Sigismund Bathory, care se întorsese in 
Ardeal, acesta înșelându-l cu vestea că Oradea ar fi căzut sub loviturile 
turcilor şi Mihai întorcându-se astfel din Bulgaria. 

După acest moment, Mihai va mai reveni în Bulgaria în 1599 în 
zona Ruskiuk şi Vidin, dar va încheia pacea cu turcii în 6 octombrie 
1599 şi de aici încolo îşi va îndrepta atenţia spre plinirea proiectului 
dacic. 


2. Mihai Viteazul — fermitate în păstrarea credinței 
ortodoxe si diplomaţie în relaţiile interconfesionale 


Creștinătatea pentru care Mihai lupta nu mai era unitară. Bisericile 
apusene, fiind protejate de expansiunea turcilor musulmani prin defen- 
siva țărilor române“, urmăreau catolicizarea. De cealaltă parte, turcii 
vedeau ca soluţie finală pentru o pace durabilă în imperiu panislami- 
?агеа 7, Aurel Decei descrie foarte sugestiv lunile în care turcii au stat 
іп 1595 în Tara Românească: „a fost pentru prima dată în istorie când 
s-a hotărât transformarea in pașalâc a celor două tari autonome revoltate. 


Niciodată, până acum, turcii nu încălcaseră acordul existent...”!€. Î 


n 
cele două luni cât turcii au stat în Valahia, ea a devenit, în realitate, o 
provincie a imperiului otoman". Domnitorul nu а putut suporta abu- 
zurile asupra creştinilor, profanarea bisericilor şi a mănăstirilor, apariția 


moscheilor $1 a minaretelor într-un loc ce fusese de veacuri creştin, 


14 Ct. Razachievici, Rolul românilor în apărarea Europei de expansiunea otomană, 
sec. XIV-XVI, Bucuresti, 2001. 

15 Viorel Panaite, Pace, război şi comerț în Islam. Țările române şi dreptul otoman 
al popoarelor (sec. XV-XVII), Bucuresti, 1997, р. 156-159 

Ж Relaţiile româno-orientale. Culegere de studii, Bucuresti, 1978, р. 225-227, 243. 
Ibidem. 

astfel că își strânse boierii și se sfătuiră cum vor face să izbăvească 
Dumnezeu creștinii din mâinile vrăjmaşilor'* ...și trecu la ofensivă, 
repurtând o răsunătoare biruinta. Solidar cu populațiile balcanice, Mihai 
Viteazul a fost mereu preocupat de eliberarea populației ortodoxe de 
sub ocupaţia turcească, rămânând până la sfârșitul vieţii credincios 
acestui deziderat. Mai mult decât atât, Domnul s-a dovedit a fi foarte 
ferm în păstrarea şi transmiterea credinţei ortodoxe, mai ales atunci 
când papa Clement al VIII-lea i s-a adresat lui Mihai, recomandându-l 
protecţiei domneşti pe episcopul de Argeş, Bernardinius, pentru a-şi 
duce la bun sfârşit misiunea, pe când, într-o altă corespondenţă, găsim 
exprimat clar interesul papei pentru atitudinea domnului vis-ă-vis de 
religia catolică, ceea ce se confirmă prin scrisoarea lui Clement al VIII-lea, 
adresată domnului, în 29 aprilie 1600, în care spune: „Scrisoarea pe 
care Domnia Ta ne-ai trimis-o în luna trecută februarie şi în care arăţi 
osebita râvnă întru ajutorarea creştinătăţii împotriva turcilor, vrăjmaşii 
comuni şi atât de cruzi, ne-a fost foarte plăcută şi iti lăudăm foarte mult 
acea nobleţe sufletească pe care tu o arăţi, precum şi statornicia < ta >; 
dar scrisoarea ta ne-ar fi fost, desigur, cu mult mai plăcută dacă ne-ar 
fi vestit despre tine acel lucru pe care, din voinţa proteguitoare către 
tine, îl aşteptam cu nerăbdare încă de multă vreme şi, fără îndoială, 
dorim să fi ascultat de sfatul cel bun ca, lepădând orice schismă şi orice 
greşeli, să primeşti cu toată inima unirea cu biserica catolică şi apos- 
tolică pe care Dumnezeu, Tatăl îndurării, a voit să o păstorim noi, ne- 
vrednicul, care, deşi nu-i stăm alături prin merite, avem locul şi puterea 
prea fericitului Petru, іп іші între apostoli, ре care Domnul Hristos l-a 
rânduit mai-marele întregii Sale biserici şi păstor al tuturor oilor Sale 
şi cel mai mare propovăduitor < al Său >. lar nouă ne este de ajutor şi 
ne face plăcere să nădăjduim că se va întâmpla aceasta; că, cu voia 
Domnului, te vei alătura nouă în legătura credinţei unite şi a iubirii 
< de aproape şi > că, întru nădejdea chemării noastre, vei fi vlăstar al 
bisericii propovăduitoare şi parte trupului nostru, şi cu adevărat fiu al 


15 Mihai Gheorghiţă, Mihai Viteazul si creștinătatea sud-dunăreană, р. 154. 

nostru iubit întru Hristos, aşa cum sunt şi ceilalți principi catolici care 
recunosc şi cinstesc biserica romană drept maică şi povatuitoare a 
tuturor bisericilor. Nu se poate spune că este ceva mai de trebuinta 
pentru mântuirea sufletului tău, ceva mai de seamă pentru gloria trainică, 
ceva mai presus pentru un folos deplin, decât această singură hotărâre... 
lar Dumnezeu să-ţi lumineze ре deplin gândul tău cu strălucirea întregii 
milostiviri şi а luminării dumnezeesti, aşa încât să nu-ţi mai rămână 
nicio umbră în cuget, iar noi şi toţi principii catolici să ne bucurăm pe 
deplin de adevărata unire < a bisericii > tale cu biserica < romană >, fără 
de care nu există mântuire”! . 

Grija domnului pentru creștini reiese din modul în care a știut, în 
chip diplomatic, să se „interfereze în problematica complexă a raporturilor 
catolicism-reformă-ortodoxie, Mihai Viteazul izbutind, prin dialogul 
său cu catolicismul, să fortifice ortodoxia, desăvârşind procesul de insti- 
tutionalizare a mitropoliei. În aceeaşi vreme, a creat cadrul juridic pentru 
emanciparea unui segment important din societatea românească, clerul 
ortodox, de la care va porni dialogul cu puterea centrală a mitropolitilor 
români în secolul al XVII-lea. Meritul domnului este într-adevăr remar- 
cabil, fiindcă a întrevăzut avantajele ridicării ortodoxiei, care îi putea 
oferi o bază propriei stăpâniri”? El e cel care a dterminat decizia îm- 
păratului Rudolf al II-lea de a introduce ortodoxia în rândul religiilor 
recepte. Spiritul său diplomatic reiese şi mai clar în momentul în care 
urmărim modul de relationare cu Poarta otomană. Cea mai sugestivă 
este perioada cuprinsă între 1596-1598, când, prin intermediul lui 
Meletie Pigas, a făcut ca Poarta să renunţe parțial la ideea înlocuirii 
sale, să îi recunoască dreptul la domnie şi caracterul său ereditar. Gândul 
voievodului era să-și continue proiectul de eliberare a creştinătăţii de sub 
stăpânirea otomană, dar în 6 octombrie 1599, este nevoit să primească 
pacea cu turcii. Aceasta nu însemna în chip automat renunțarea la pro- 
iectul balcanic, nu putea uita uşor faptul că a fost chemat să осире 


19 Pompiliu Teodor, Politica ecleziastică a lui Mihai Viteazul în Transilvania, р. 10-11. 
20 Ibidem, p.12. 

Bulgaria, să devină domn al sârbilor, nu putea uita scrisorile lor, prin 
care îl chemau şi despre care vorbea împăratului. Asumând idealul unirii 
celor trei principate. Domnul Mihai viza realizarea unei forte militare 
proprii, cu care putea reacționa altfel în fata turcilor, numai că situația 
tulbure din Transilvania şi Moldova nu au contribuit aproape deloc la 
consolidarea acestui rezultat măreț înfăptuit de Mihai Vodă Viteazul. 
„Mă mâhnesc numai că nu am puteri cuvenite pentru această mare 
trebuință; nădăjduiesc cu ajutorul lui Dumnezeu cel necuprins, când n-or 
să-mi mai lipsească aceste puteri, să văd gloriosul stindard al sfintei 
cruci triumfând chiar peste zidurile 51 turnurile cetăţii Constantinopolului, 
ba încă si în cetatea Sfântă”! 
ortodoxia în sine şi despre care scria Stavrinos, spunând că voievodul 


. Așadar, un proiect măreț, menit să unească 


român „a trudit pentru ortodoxie” $1 „a crezut că se va face Liturghie la 
Sfânta Sofia”. 


3. Mihai Viteazul 
şi grija sa pentru creştinii ortodocşi din Ucraina 


Un prieten al şcolii de istorie de la Cluj-Napoca, profesorul Cezare 
Alzati, scria că, în opinia sa, „interesul lui Mihai pentru ortodoxia 
poloneză n-a fost unul episodic, ci constituit dintr-o serie de iniţiative 
succesive””. Iar aceste episoade succesive ar putea fi următoarele: 
1. după Brest Litovsk (1595-1596), „problema ortodoxiei poloneze 
devenise o preocupare centrală a lumii ortodoxe, stârnind reacții defi- 
nitorii pentru solidaritatea confesională a Răsăritului european”; 


2. unirea unor episcopi ruteni ortodocşi cu Roma a emanat din „misiunea 


21 MVCE, vol. I, р. 646-649. 

22 Conici în versuri despre Mihai Viteazul, prefaţă şi traducere de Olga Cicanici, 
Bucureşti, 2004, p. 111. 

23 С. Alzati, Terra romena tra oriente e occidente, Chiese ed etnie nel tardo 1500, 
Milano, 1981, p.288. 

2 Ovidiu Сына, Un colaborator al lui Mihai Viteazul. Episcopul Serghie, în Anuarul 
Institutului de Istorie şi Arheologie din Cluj Napoca, Tom. XXVII, 1985-1986, р. 378. 

amplă a iezuiţilor în aceste zone, dar și din dorința de a reorienta religios 
imensa masă a credincioşilor din răsăritul regatului ce gravitau înspre 
Moscova, devenită un pol al ortodoxiei prin întemeierea patriarhiei 
independente іп 158975; 3. în virtutea misiunii lor de protectori ai 
bisericii ortodoxe, cu care fuseseră investiti de Patriarhia constantino- 
politană şi de către descendenții aristocrației bizantine, domnii celor 
două state feudale românești au luat rapid poziţie contra stărilor de 
lucru din Polonia”. Intervenţia lui Mihai Viteazul poate fi încadrată 
aici, dar ea este susținută de alte două elemente la fel de importante: 
corespondenţa sa cu patriarhul Meletie Pigas, în care domnitorul îl 
ruga „să-i ajute pe fraţii ortodocși care din nefericire sunt prigoniti în 
Polonia de către Roma veche”, îi cerea, probabil, să intervină la împă- 
ratul Rudolf al II-lea, în baza relațiilor pe care domnul le avea cu acesta 
şi relațiilor domnului Mihai cu cneazul Kievului, Ostrog, conducătorul 
frondei ortodoxe din Regat; 4. Numirea lui Serghie și arhipăstorirea 
sa peste „episcopia de Muncaci, mănăstirea Peri, mănăstirea Habra, 
unde, prin voia domnului, sunt episcopul călugărilor și preoților ruşi, 
ruteni, români şi sârbi din acele părţi”. 

Episcopul Serghie și-a început viata monahală in Sf. Munte. De 
aici va veni în Tara Românească, ajungând pentru șapte ani egumen 
al Tismanei, bucurându-se de sprijinul lui Ştefan Surdu și de cel al lui 
Mihai Viteazul, domni care au făcut importante danii mănăstirii, dar 
şi de aprecierea boierimii. El s-a apropiat de domnul Mihai deoarece 
acesta era privit de întreaga ortodoxie ca un restituitor $i apărător al 
ei“. Grija domnului pentru ortodoxie poate fi întărită de organizarea 


25 Ibidem. 

% A. Pippidi, Ressurection de Byzance ou unite politique roumaine? în ,,Hommes et 
idees du Sud-Est europeen а Гаиђе de Гаве moderne”, Bucuresti-Paris, 1980, р. 55 

27 Mihai Viteazul în conștiința europeană. Documente externe, vol. 1, Bucuresti, 1982, 
p. 165, арпа Ovidiu Ghitta, art. cit., p. 378 

28 A se vedea Hurmuzachi, Documente privitoare la istoria românilor, vol. Ш, partea І, 
București, 1880, p. 319 

29 Ovidiu Ghitta, art. cit., р. 380. 

30 A. Pippidi, op. cit., р. 60. 

Sinodului de la Târgovişte (1596), de modul în care a ştiut să interactio- 
neze cu împăratul Rudolf în problematica politicii bisericești, obţinând 
în 9 iunie 1598 semnarea tratatului ce prevedea libertatea religioasă a 
religiei ortodoxe, de înființarea mitropoliei Balgradului si de subordonarea 
ei celei de Târgovişte (mica unire religioasă a ortodoxiei româneşti) 
şi de primirea arhiereilor și credincioșilor din sudul Dunării în provincia 
sa. lată că grija sa se îndreaptă și spre ortodocşii din Ungaria de Sus 
şi Maramureş. 

Serghie a fost numit episcop în anul 1598, după semnarea tratatului. 
Un document de la Alexandru Coconul (15 aprilie 1626) amintește că 
el a fost „aşezat de răposatul Mihai vodă cându a fost domn în pământul 
Ardealului”! şi a beneficiat de protecţie imperială (arhiducele Mathia, 
principele Ferdinand, principele ardelean Bocskay îl numea „fidelul 
nostru Serghie”), slujind aici până pe la 1615, când domnul Radu Mihnea 
l-a luat din tara leseasca. 

Cât priveşte această intervenţie a lui Mihai Viteazul în apărarea 
ortodoxiei poloneze, sunt emise mai multe opinii. P.P. Panaitescu redă 
un text interesant, care trădează și o altă dimensiune a lui Mihai: „dușman 
al bisericii catolice, (Mihai) simula apărarea religiei sale ca să-şi înde- 
plinească planurile de a atrage de partea sa neamul rutenilor, mare şi 
războinic, care este de aceiaşi credinţă cu dânsul'”"?. Ovidiu Ghitta punc- 
tează însă viziunea mai amplă a domnitorului, spunându-ne: „calculul 
lui Mihai, făcut cu ambițiile unui campion al religiei sale, dar şi cu 
clarviziunea politicianului, urmărea, probabil, să exploateze apropierea 
geografică a Muncaciului de Polonia, pentru a sprijini prin acest centru 
ortodoxia din regat”. Numirea lui Serghie trebuie văzută şi în contextul 
mai larg al politicii lui Mihai de reorganizare a bisericii ortodoxe, în 
general, a celei românești, în special, acţiune ce mai conţine, ca două 
repere esențiale, punerea ortodocșilor ardeleni sub jurisdicţia mitro- 
politului de Târgoviște și întemeierea mitropoliei de Bălgrad. Domnul 


3! DRH., B., ХХІ, р. 99. 
32 Apud P.P. Panaitescu, Mihai Viteazul, p. 163. 
33 Ovidiu Ghitta, art. cit., р. 379. 

a fost foarte abil şi a ştiut să exploateze politica de contra-reformă 
declanşată de curtea vieneză. 


4. In loc de concluzii: câteva opinii ale străinilor 


Aceste eforturi ale domnului Mihai trebuie să fie receptate aşa 
precum spunea el marelui duce al Toscanei: ,,... si fiind din tari аба de 
îndepărtate şi necunoscute, nu am pregetat să mă alătur cu puterile 
mele si cu cheltuieli uriaşe la creştinătate, nefiind cunoscut de nimeni, 
şi nici nu le-am făcut silit de cineva, ci ca să am şi eu un loc şi un nume 
în creştinătate, am părăsit toate celelalte prietenii ce le aveam”. A luptat 
şi s-a jertfit pentru „frumoasele acele tari ce oarecand vor înflori, şi se 
va mângâia omenirea cu dânsele” (opinia lui Johann Ch. von Engel, 
Buda, 1830). 

Mihai „era plin de credinţă fata de Dumnezeu, împodobit cu stator- 
пісіе, ingaduinta $1 alte asemenea calități. Той cei buni se simțeau atraşi 
cu dragoste prin atâtea calități desavarsite, de o fire atât de generoasă 
бі care de la natură părea a fi chemată la fapte mari, nu mai putin prin 
elocinta cuvintelor lui, vorbirea sa ştia să curgă dulce şi inteleapta” 
(cronicarul silezian Baldasar Walther). 

Împratul Rudolf al II-lea îi scria: ,,...nu vom pregeta nici cum ca să 
aflaţi în orice timp dragostea inimii noastre recunoscatoare $1 plină de 
bunavointa..., încât mare să vă fie gloria în fata tuturor creştinilor ...” 
(Plazen, 29 noiembrie 1599). 

Mihai Vodă, înfăptuitorul marelui vis al românilor — unirea, a fost 
apărător al ortodoxiei, al creştinătăţii și al conştiinţei româneşti, un 
model pentru românii de azi. 

ALEX. ŞTEFĂNESCU” 


Într-o perioadă relativ scurtă, 1594-1601, Mihai Viteazul a grăbit 
mersul istoriei românilor, făcând ordine în Muntenia (plină înaintea 
urcării lui pe tron, ca un pom de omizi, de turci veniţi să jefuiască tara 
sub pretextul strângerii unor dări de la populaţie), unind sub condu- 
cerea Іш, fie şi temporar, toate teritoriile românești, corespondând $1 
colaborând cu liderii celor mai importante state europene, organizând 
coaliţii ale creştinilor pentru respingerea expansiunii Imperiului Otoman. 
A fost un mare patriot şi în acelaşi timp un spirit european. Avea o 
cultură remarcabilă (după cum a demonstrat loan-Aurel Pop), dar se 
manifesta ca un от de acţiune, nu se mulțumea să „croiască la planuri 
din cuțite şi pahară”. Cât a durat acțiunea lui politică și militară, românii 
din toate provinciile istorice românești s-au simți mai în siguranță $1 
mai demni. Pentru multi, el a devenit încă din timpul vieţii lui un erou, 
iar după asasinarea sa — din ordinul generalului Gheorghe Basta, cu 
aprobarea împăratului Rudolf al II-lea — a câştigat un statut de martir. 

Personalitate puternică și complexă, curajos, dinamic, capabil să se 
decidă repede şi, în funcţie de împrejurări, să se replieze, înzestrat cu 
energia şi elocventa necesare pentru a pune în mişcare mii de oameni, 
Mihai Viteazul a rămas timp de mai bine de patru secole în memoria 
noastră colectivă şi va mai rămâne, probabil, încă pe atât. Ca personaj 
sau ca simbol, el este prezent în cronici şi folclor, în poeme şi legende, 
în romane și piese de teatru. Istorici importanţi, ca Nicolae Iorga, Р.Р. 
Panaitescu sau loan-Aurel Pop, ca şi nenumărați doctoranzi, cercetători, 


* Alex. Ştefănescu, critic şi istoric literar, membru al Uniunii Scriitorilor din România; 


e-mail: alex2108145@yahoo.com 

profesori de istorie de liceu (de exemplu, eminentul profesor Marin 
Cristian, din Călugăreni) au făcut investigații de mare anvergură pentru 
restaurarea adevărului istoric în legătură cu Mihai Viteazul. Există însă, 
în toate genurile literare, și o reprezentare artistizată, reinventată, miti- 
zată a acestui personaj. 

Face o greşeală cine crede că mitizarea înseamnă o mistificare. Știința 
şi mitologia se completează reciproc, fiind vorba, de fapt, de două moduri 
diferite de a ajunge la adevăr. Fabulatiile despre Mihai Viteazul spun 
despre Mihai Viteazul ceea ce studiile de istorie nu pot spune. Spun ceva 
în plus şi diferit, înregistrând reverberatiile existenţei lui în conștiința 
colectivă. Şi contribuie, implicit, la completarea unui portret generic al 
poporului român. Din aceste reprezentări — pe care un demitizator de pro- 
fesie ca Lucian Boia le combate furibund, pentru că nu le poate înţelege 
şi valorifica — putem afla ce anume preţuiesc românii la un lider, cum și-l 
imaginează, cum se situează ei în raport cu autoritatea unui conducător. 

Despre Mihai Viteazul s-a scris încă de pe vremea când profesia de 
istoric nu era separată de aceea de scriitor, talentul literar fiind folosit 
în mod spontan de cronicari pentru a recupera un personaj din „negura 
vremii”. lată-l pe Mihai Viteazul evocat de Miron Costin: 

әді era aşa de groaznic Mihai-voda şi vestit de războaie în toate aceste 
parti, cât, îndată ce au sosit la Suceava, i s-au închinat şi cetatea Sucevei 
şi a Neamţului, la cetăţi punând oşteni de ai săi pedestraşi [...]. 

Singur Mihai-vodă, ca un leu în fruntea războiului şi au fost războiul 
câteva ceasuri, până au sosit şi husarii. 

Nedeprinsă oastea lui Mihai-vodă cu acel fel de oaste, ce s-au pomenit 
husarii [...]. 

I-au dat ştire lui Mihai-vodă de pedestrimea lui că s-au spart de la vad, 
şi acolo iarăşi nu era putinţă să se înfrângă oastea leşească, numai ce au 
căutat a da dos ostilor lui Mihai-vodă. Însă nu de tot se risipeau, ci cu 
tocmeală, întorcându-se singur Mihai-vodă cu capul său unde era greul. 
Şi tot aşa au mers apărându-se până la un oraş ce se zice Târgşor. 

Știind Zamoyschii de Mihai-vodă cine este la războaie, [...] temându-se 
cumva în goană de sminteală au trimis trambitasi de au zis de întorsul 
oştii şi porunca la capete, numai să se întoarcă. Şi s-au întors oastea leşească”. 

Faima lui Mihai Viteazul devenise deci o armă, care îl preceda — 
aşa cum bombardamentul aerian precede, în războaiele moderne, acţiunea 
infanteriei - şi făcea ca unele cetăți să i se închine înainte de sosirea 
sa la fata locului. Jan Zamoyski însuşi, unul dintre marii conducători 
militari şi strategi ai vremii, face cale întoarsă imediat după ce află că 
oastea inamică e condusă de Mihai-Vodă personal. 

În Letopiseţul cantacuzinesc este denunţată, de pe poziţia unui 
moralist, cauza profundă a uciderii lui Mihai Viteazul: invidia provocată 
de faptele lui de arme: 

„ŞI căzu trupul lui frumos ca un copaci, pentru că nu ştiuse, nici să 
împrilejise sabia lui cea iute în mâna lui cea vitează. Şi-i rămase trupul 
gol în pulbere aruncat, că aşa au lucrat pizma încă din începutul lumii. 
Că pizma au pierdut pe multi bărbaţi fără de vină ca şi acesta. 

Căci era ajutor creştinilor şi sta tare ca un viteaz bun pentru ei, cât 
făcuse pe turci de tremura de frica lui. Iar diavolul, cel ce nu v[re]a binele 
neamului creştinesc, nu l-au lăsat, ci iată că meşteşugurile lui au întrat 
prin inima celor răi hicleni, până îl deteră şi morţii. Şi rămaseră creştinii 
şi mai vârtos Tara Românească, săraci de dânsul. Pentru aceasta dar, 
cade-se să blestemăm (ой creştinii pe neamul unguresc, mai vârtos, căci 
sunt oameni răi şi ficleni [vicleni], încă de felul lor. Aşijderea şi pe Başta 
Giurgiu [Giorgio Basta], căci au ascultat pre domnii ungureşti, de au ucis 
pe Mihai vodă fără de nici o vină”. 


Nevoia de literatură a cronicarilor preocupați de biografia lui Mihai 
Viteazul explică şi opţiunea unora dintre ei pentru cronici versificate. 
Sunt cunoscute, printre altele, evocările în versuri, în limba greacă, a doi 
greci, Stavrinos (al cărui text a fost folosit ca sursă de informare şi de 
Radu Popescu, cronicarul lui Nicolae Mavrocordat) şi Gh. Palamed. 

Cronica în română, scrisă de cronicarul oficial al lui Mihai Viteazul, 
Teodosie Rudeanu, era în proză, dar nu s-a păstrat în forma ei originală. 

Lista cronicarilor care au povestit şi, în mod spontan, au litera- 
turizat biografia dramatică a lui Mihai Viteazul este mult mai lungă. 
Chiar şi un istoric cu conştiinţă de istoric, din prima jumătate а seco- 
lului nouăsprezece, Nicolae Bălcescu, în lucrarea sa de mare anvergură, 

Istoria Românilor supt Mihai-Voievod Viteazul, recurge la mijloace 
literare pentru a-l portretiza pe protagonistul studiului său istoric: 


„În acel timp de chin şi de jale, strălucea peste Olt, în Craiova, un 
bărbat ales şi vestit şi lăudat pentru frumuseţea trupului său, prin virtuțile 
lui alese şi feliurite, prin credinţa către Dumnezeu, dragostea către patrie, 
îngăduiala către cei asemenea, omenia către cei mai de jos, dreptatea către 
toţi deopotrivă, prin sinceritatea, statornicia şi dărnicia ce impodobea 
mult lăudatul său caracter. Acesta era Mihai, Banul Craiovii, fiu al lui 
Pătraşcu-Vv., care, pentru blandetea cu care cârmui tara de la 1554 până 
la 1557, se numeste се/ Bun”. 


Tot Nicolae Balcescu include in cartea sa, са fapt istoric, о legenda: 


„Sosind în locul unde trebuia a priimi moartea, gâdea, cu satârul іп 
mână, cu inima crudă, cu ochii sângeroși, se apropie de osândit. Dar când 
atinteste ochii asupra jertfei sale, când vede acel trup măreț, acea căutătură 
sălbatică şi îngrozitoare, un tremur groaznic îl apucă, ridică satârul, voiește 
a izbi, dar mâna îi cade, puterile îi slăbesc, groaza îl stăpâneşte şi, trântind 
la pământ satârul, fuge prin mulţimea adunată împrejur, strigând în gura 
mare că el nu îndrăzneşte a ucide pe acest om. [...] Această întâmplare 
minunată infiora mulțimea ca o mişcare electrică. Văzu într-însa un semn 
ceresc, prin care Dumnezeu voia păstrarea acestui om”. 


Contemporanii lui Nicolae Bălcescu, multi cu studii la Paris, au 
contribuit la modernizarea culturii române, inclusiv printr-un proces 
de specializare a istoriei şi a literaturii. Dimitrie Bolintineanu, care era 
exclusiv scriitor, nu şi istoric, a scris primul un poem fastuos (şi, din 
păcate, şi fastidios), intitulat Moartea lui Mihai Viteazul. Iată un fragment: 


„«Astăzi este timpul са să ispravim. 
Sau români ne pierdem, sau români trăim!» 


Astfel le vorbeşte... [căpitanilor săi] Dar doi soli sosira, 
Doi trimişi ai Bastei. Capii toţi ieşiră. 


« — Basta vă trimite? Spuneţi ce doreşte! 
Basta, iară Basta!... nu mai isprăveşte!» 
« — Ce doreşte? zice unul din călăi, 

Basta porunceste la vasalii săi!» 

« — Să pornesti îndată banda ta în tara!» 
Îi răspunse celalt cu o vorb-amară. 

« — Mergeţi, zise domnul, l-al vostru stăpân! 
Spuneţi-i că nu e încă un român 

Care să dea arma pân-a nu se bate! 

De-i bărbat, aice vie a combate!» 

« — Este timp!...» şopteşte un ucigător. 
Celalt trage iute paloşul uşor 

51 c-o lovitură repede şi tare 

ÎI împlântă-n sânul eroului mare. 
Căpitanii iute sar, mi-l înconjor, 

Dar Mihai le zice: «Fraţilor, eu mor... 
Spuneţi doamnei mele să nu se mahneasca 
Şi-n iubirea ţării fiii mei să-i crească. 
Când vor fi în vârstă, să le spuie ea 

Că nu voi răzbună pentru moartea mea; 
Numai pentru ţară şi neatârnare 

Sânul lor să simtă sfânta răzbunare! 
Iară voi, tovarăşi, mie îmi jurati 
Niciodată mâna cu străin să daţi!» 


La aceste vorbe cade-ntr-al său sânge. 
Toat-a lui oştire cu durere-l plânge. 
Apele pe cale stau şi se opresc; 
Păsările-n aer triste ciripesc. 

Moartea cu-a ei mână faţa lui atinge; 
Inima-i îngheaţă, vorba i se stinge. 
Таг viata-i mândră zboară către nori, 
Ca mirosul dulce unei stinse flori”. 


Dimitrie Bolintineanu avea intenții bune, dar precaritatea mijloa- 
celor de exprimare face ca acest poem să sune pueril-teatral. Nu întâm- 
plător, după aproape o sută de ani, George Topârceanu, cunoscut pentru 
sagacitatea sa, l-a parodiat. lată însă că până și în această parodie, Mihai 
Viteazul şi Turcii, este recunoscută eficacitatea voievodului: 

„Oştile păgâne pasă la hotare. 
Mihai-Vodă şade la o masă mare. 
Căpitanii-n juru-i beau, se veselesc, 
Când deodată-n sală intră-un sol turcesc. 


— Padişahul nostru m-a trimis la tine 
Să-i platesti tributul ce i se cuvine ! [...] 


Atunci Mihai-Vodă se scoală deodată 
Si spre sol întoarce fata-i gandurata: 

— Mergi şi spune celui care te-a trimis 
Că Mihai Viteazul ochii n-a închis. 

Au voiesti pe tara biruri noi a pune? 
Au vrei să iau pielea de pe Naţiune?... 
Padisahul vostru, fără de-ncongior, 
Vrea să nimicească p-acest brav popor. 
Dar mai bine piară dacă 1-а fost dat, 
Decât cu rușine, mic si atârnat! 


Şi zicând aceasta, ia o bardă-n mână, 
Іше strânge-n juru-i armia română 

бі cu ea de-a valma, făr' să zăbovească, 
Sfarmă şi respinge armia turcească. 
Chiar si Sinan-Pasa, plin de umilinti, 
A cazut in apa si-a pierdut doi dinti. 


Iar Mihai Viteazul, după două ceasuri, 


|” 


Nalţă-o mănăstire şi trei parastasuri 


Tonul potrivit pentru evocarea unui erou de epopee este găsit în 
folclorul prelucrat de Vasile Alecsandri: 


„Auzit-aţi de-un oltean, 
De-un oltean, de-un craiovean 
Ce nu-i pasă de sultan? 


Auzit-ati de-un viteaz 
Care veşnic şede treaz 
Cât e tara le necaz? 

Auzit-aţi de-un Mihai 
Ce sare pe şapte cai 
De strigă Stambului vai?” etc. 


(Cântecul lui Mihai Viteazul) 


Folclor prelucrat, de data aceasta în proză, găsim și în cartea cunos- 
cutului autor şi culegător de poveşti, Petre Ispirescu, consacrată legendelor 
inspirate de furtunoasa viaţă a lui Mihai Viteazul. 

George Coşbuc ridică la un nivel literar mai înalt reprezentarea 
Іш Mihai Viteazul, aplicând în poemul Pasa Hassan ceea ce învățase, 
ca tehnică poetică, de la Eminescu (care în Scrisoarea Ш a făcut, cum 
se ştie, un personaj de neuitat din alt voievod al Таги Românești, Mircea 
cel Bătrân). Scena urmăririi conducătorului armatei turcești de Mihai- 
Vodă pe câmpul de luptă e de neuitat: 


„Dar iată-l! E vodă, ghiaurul Mihai; 
Aleargă năvală nebună. 

Împrăştie singur pe câţi îi adună, 
Cutreieră câmpul, tăind de pe cai - 
ЕІ vine spre pasa: e groază şi vai, 
Că vine furtună. 


« — Stai, pasa, o vorbă de-aproape să-ţi spun 
Că nu te-am găsit nicăiereay».— 

Dar paşa-şi pierduse şi capul şi firea! 

Cu frâul pe coamă el fuge nebun, 

Că-n gheară de fiară şi-n gură de tun 

Mai dulce-i pierirea. 


Sălbaticul vodă e-n zale şi-n fier 

Şi zalele-i zuruie crunte, 

Gigantică poart-o cupolă pe frunte, 
Şi vorba-i e tunet, răsufletul ger, 
Iar barba din stânga-i ajunge la cer, 
Şi vodă-i un munte. 

«- Stai, pasa! Să piară azi unul din noi.» 
Dar paşa mai tare zoreşte; 

Cu scările-n coapse fugaru-şi loveşte 

Si gâtul i-l bate cu pumnii-amandoi; 

Cu ochii de sânge, cu barba vâlvoi 

El zboară soimeste. 


Turbanul îi cade şi-l lasă căzut; 

Îşi rupe cu mâna veștmântul 

Că-n largile-i haine se-mpiedică vântul 
Şi lui i se pare că-n loc e ţinut; 
Aleargă de groaza pieririi bătut, 
Mănâncă pământul. 


Şi-i dârdâie dinţii şi-i galben-pierit! 
Dar Alah din ceruri e mare! 

Şi-Alah îi scurtează grozava-i cărare 
Căci paşa-i de taberi aproape sosit! 
Spahiii din corturi se-ndeasă grăbit, 
Să-i deie scăpare. 


Şi-n ceasul acela Hassan a jurat 
Să zacă de spaimă o lună, 
Văzut-au şi beii că fuga e bună 
ŞI bietului paşă dreptate i-au dat, 
Căci vodă ghiaurul în toţi a băgat 
O groază nebună”. 


Dintre poeţii români contemporani, Adrian Păunescu, în stilul său 
de un dramatism fulminant, a scris un poem interogativ care a avut şi 
continuă să aibă un remarcabil succes de public: Capul de la Torda. 
Poetul incriminează lipsa de reacție a celor aflaţi în jurul lui Mihai 
Viteazul în momentul în care acesta a fost ucis: 


„Capul lui Mihai Viteazu la Torda se ridică, 

Şi întreabă de ce Tara a rămas aşa de mică 

Şi Câmpia Tordei tristă îi răspunde lui cu jale: 
«Fiindcă astăzi ducem lipsa capului Măriei Tale!» 

Nu mai acuzaţi străinii că ne taie domnitorii, 

Că intimidează Tara cu guverne provizorii 

Eu atât aş vrea să aflu, arătându-ne obrazul: 

Totuşi unde au fost românii, când a fost tăiat Viteazul? 


Nu voi consuma otravă pentru nici un fel de Basta, 
Totuşi unde-au fost ai noştri, şi atunci, şi-n vremea asta? 
Cum se-ajunge рап la gâtul Voievodului de Tara, 

Dacă nu-s trădări acasă, lângă ura de afară? 


Capul lui Mihai Viteazu ne-a lăsat numai cu trupul, 

Nu contează că străinii nu aveau nici pic de scrupul, 

Eu, de-o singură-ntrebare, mă scârbesc şi mă mai mânii 
Totuşi, unde-au fost românii? Totuşi, unde sunt românii?”. 


Faima lui Mihai Viteazul a depăşit de mult graniţele literaturii ro- 
mâne, ajungând la scurtă vreme după moartea lui până în spaţiul lite- 
raturii iberice. El apare ca personaj în piesele cunoscutilor dramaturgi 
spanioli Calderon de la Barca (1600-1681), care i-a dedicat piesa El 
prodigioso capitan, şi Lope de Vega (1562-1635), în ale cărui cuvinte 
îl recunoaştem, emotionati, pe domnitorul nostru: 

„Furios, lat in spate,/ infatisare/ şi statură de uriaş,/ ochi mari, fruntea/ 
înaltă, păr cirliontat,/ nas lung ascutit/ încruntat, cu barba măruntă,/ oacheş 
la fata,/ bun de picior şi straşnic calaret,/ iar in atacurile ce da/ cel dintîi 
ве repede,/ şi mai adinc іп vălmăşag pătrunde./ Nu se rade, nici nu se 
sulemeneşte,/ nu cunoaşte ce-i olanda, nici parfumuri, iasomie, ori viorea,/ 
nu caută patul moale,/ nici nu mănâncă numai fazani”. 


Tot dincolo de graniţa țării, dar de data aceasta o graniță falsă, tragică, 
s-a scris şi poemul /тп lui Mihai Viteazul, avându-l ca autor pe poetul 
basarabean Valeriu Matei: 


„Trei râuri izvorâte din miezul unui munte 
străbat păduri şi şesuri, şi munţii de granit, 
materia se-ncheagă-n imagini vii pe unde 
răcoarea lor ajunge în zbor nemărginit. 

O inimă le poartă spre mare unduirea 

de Dunăre, de Tisa, de Nistru-nvolburat — 

în ea, prin evi de patimi, s-a-nfiripat simtirea 
din care Neam si Tara aievea s-a-ntrupat. 


Mihai - о galaxie romana-n devenire 
rasare-n universul zidit pe rastigniri, 
pe temelie sacra de lege şi jertfire 
reaşezând o ţară a vechilor iubiri — 


Muntenia, Transilvania şi frageda Moldovă, 
prin pohta ce-a pohtit-o, surori s-au regăsit 
şi plânsul suferinţei l-au preschimbat în odă 
ca templul României să urce în zenit. 


Fiece vis de-atunci sigiliul său poartă 

şi-n orice faptă a noastră-i lumina cea de ieri 
când astrul românimii a recreat o hartă 

cu spada mântuirii de la Călugăreni. 


De-atunci imperii sumbre nu pot să ne înfrângă — 
trei râuri ca trei aripi în veci îşi poartă unda 
şi-acel izvor în stare chiar timpul să-l învingă 

e inima-i zvâcnind în câmpia de la Turda. 


(24 septembrie 1993)” 


În cuvântul rostit la Universitatea „Babeş-Bolyai” din Cluj-Napoca, 
când i s-a conferit titlul de doctor honoris-causa, Ana Blandiana a rostit 
o frază care ar merita scrisă pe frontispiciul literaturii noastre: „Dacă 
ar fi fost creată de poeţi, lumea ar fi arătat cu totul altfel”. După cum 
rezultă din numeroasele exemple pe care le-am folosit în acest text, 
dacă lumea românească ar fi fost creată de poeti, ar avea conducători 
ca Mihai Viteazul. 

